text:
Melawana le Dipehelo tsa Akhaonto ya Leibole ya Praevete
Mokgatlo o tsebahatswang setatementeng sa hao ya pele ho tumellano le khotheishene oo e leng mofani wa mokitlane ho bolelwa ka ona e le “rona” mona ka tlase
Motho ya bolelwang kareteng le eo e leng motshwari wa akhaonto ya karete
(“wena/ya hao”)
1 Ho fana ka mokitlane
1.1 Kopo ya hao ya mokitlane e tla itshetleha ka tlhahlobo ya mokitlane wa hao, ditshwaneleho tsa tumello le ho fihlella maemo a hlokahalang. Ho itshetlehile ka ditshwaneleho tsena re ka hana kapa ho dumela kopo ya hao kapa re ka o neha leano le fapaneng le leo o le kgethileng kopong ya hao. Re boloka tokelo ya ho o neha kapa hana ho o neha mokitlane ka nako efe kapa efe.
1.2. O dumela ho amohela mokitlane oo re fanang ka ona khotheisheneng ena. Khotheishene e bopa karolo ya tumellano ena.
1.3 Re dumela ho o neha mokitlane ho ya ka melawana le dipehelo tsa tumellano ena.
1.4 Hape re dumela ho o neha karete, eo o ka e sebedisang ho ka melawana le dipehelo tsa tumellano ena.
2 Ditjeo tsa mokitlane le leano la tefo
2.1. Khotheishene e fana ka kakaretso ya ditjeo tsa mokitlane mme ho bohlokwa hore o hlokomele hore:
2.1.1. moedi wa mokitlane o bontshitsweng khotheisheneng ena ke palo e kgolo ka ho fetisisa e fumanehang bakeng sa hao tlasa mokitlane ona o potolohang nakong ena;
2.1.2. instolmente ka nngwe e bontsha bonyane ba tjhelete e hlokahalang ho ya ka melawana le dipehelo tsa tumellano le wena, ha ho nkuwa hore o sebedisa kakaretso ya moedi wa mokitlane letsatsing la pele (1) la tumellano ena;
2.1.3. kakaretso ya di-instolmente e balwa ho ya ka hore o tla lefa mokitlane ona nakong e bontshitsweng khotheisheneng.
2.2. Re tla o neha kapa ho o romella karete eo o tla e sebedisa bakeng sa ho reka o sebedisa moedi wa mokitlane le hara leano la hao la tumellano ya ho lefa.
2.3. O ka sebedisa karete ya hao ho reka dintho le bakeng sa ho lefella ditshebeletso ho ya ka maano a fapaneng a ho lefa a fumanehang le ho sebetsa bakeng sa ho reka dintho ho ya ka melawana le dipehelo tsa tumellano ena.
3 Dintlha tsa boiteanyo
3.1 Ka kopo hlokomela dintlha tse latelang tsa boiteanyo:
3.1.1 Boiteanyo le setsi sa mehala: Edgars 0860 112 442/Jet 0860 113 639;
3.1.2 Ho tlaleha karete e lahlehileng/e utswitsweng: Edgars 0860 112 442/Jet 0860 113 639;
3.1.3 Lefapha la Naha la Molaodi wa Mekitlane: 0860 627 627 kapa 0860 NCR NCR;
3.1.4 Lekgotla la Dinyewe la Naha la Bareki: 012 394 1450;
3.1.5. Monamodi wa Ditsekisano tsa Dibanka 0860 800 900 (feela haeba re le banka); le
3.1.6 (Ma)lekgotla le bolokang ditlaleho tsa mekitlane (dikrediti biro): ITC Transunion 0861 482 482; XDS 011 645 9100 le
Experian 0861 10 56 65.
4 Kamoo ho hlaloswang tumellano ena
4.1 Tumellanong ena, mantswe a ngotsweng ka letsohong le letshehadi a na le ditlhaloso tse ngotsweng ka lehlakoreng le letona ntle le haeba taba e bontsha hore dihlopha tse amehang di rerile tlhaloso e fapaneng:
4.1.1 Tumellano e bolela tokomane ena, ho kenyeletswa le kopo, setatamente sa pele ho tumellano le khotheishene, le ditsebiso tsohle tse ngotsweng tseo re di romelang ho wena ho ya ka NCA nako le nako.
4.1.2 Kopo e bolela kopo ya hao bakeng sa karete le mokitlane tse tlang pele ho tumellano ena.
4.1.3 Letsatsi la mosebetsi le bolela letsatsi lefe kapa lefe leo e seng Moqebelo, Sontaha kapa letsatsi la phomolo la Afrika Borwa.
4.1.4 Karete e bolela karete le (di)karete ya bobedi eo o e fuwang le (ba)motshwari wa bobedi wa karete (kamoo ho leng kateng) ho ya ka melawana le dipehelo tsa tumellano ena.
4.1.5 Akhaonto ya karete e bolela akhaonto e butsweng lebitsong la hao dibukeng tsa rona le e hokahantsweng le karete ya hao le dikarete tse ntshwang bakeng sa batshwari ba dikarete ba bobedi.
4.1.6 Tefiso e kgutliswang e bolela transekshene e kgutlisetswang morao ka hobane o atlehile ho tseka mabapi le transekshene.
4.1.7 Mokitlane o bolela mokitlane o potolohang oo o o fuwang ho ya ka melawana le dipehelo tsa tumellano ena.
4.1.8 Moedi wa mokitlane o bolela tjhelete e phahameng ka ho fetisisa eo o e fuwang ho ya ka melawana le dipehelo tsa mokitlane ona (moedi wa mokitlane o bontshitswe khotheisheneng) kapa diphetoho dife kapa dife moeding nako le nako.
4.1.9 Mofani wa Mokitlane o bolela mokgatla o bontshwang jwalo jwaloka setatamenteng sa hao sa Pele ho Tumellano le khotheishene
4.1.10 Tjhelete e fanyehilweng ka nako efe kapa efe e bolela tjhelete e balwang ho ya ka polelo ya 9 ka nako eo.
4.1.10 Tefiso sethathong e bolela tefiso ho wena ha o saena tumellano ena ho lefella ditjeo tsa hao qalong ya tumellano ena haeba di sa leshwa pele.
4.1.11 NCA e bolela Molao wa Naha wa Mekitlane wa 34 wa 2005 le melawana ya ona, jwaloka diphetoho kapa dintho tse nkelang sebaka nako le nako.
4.1.12 Sekoloto se ka sehloohong se bolela tjhelete ya sekoloto se ka sehloohong se bolelwang khotheisheneng ena.
4.1.13 Khotheishene e bolela setatemente sa pele ho tumellano le khotheishene e kentsweng tumellanong ena.
4.1.14 Sekgahla sa referense se bolela sekgahla sa ho reka se lefiswang ke Banka ya Reseve ya Afrika Borwa, nako le nako.
4.1.15 Motshwari wa karete ya bobedi ho bolelwa motho ofe kapa ofe ya fuwang karete ya bobedi ho ya ka ditaelo tse ngotsweng kopong ena.
4.1.16 Tefiso ya tshebeletso e bolela tefiso eo re ka o lefisang yona kgwedi le kgwedi kapa kamehla ho lefa ditjeo tsa rona tsa tsamaiso ya tumellano ena.
4.1.17 Mofani ho bolelwa motho eo o rekang dintho ho yena kapa ditshebeletso o sebedisa karete ya hao.
4.1.18 VAT e bolela value-added tax e leng lekgetho le leshwang tlasa molao wa Value Added Tax Molao wa 89 wa 1991.
akhaonto ya karete 4.2 Tshupo ho:
4.2.1 motho e motshehadi o kenyeletsa le motho e motona;
4.2.2 lentswe le ngotsweng ka bonngweng le kenyeletsa lentswe le ngotsweng ka bongateng;
4.2.3 lentswe le ngotsweng ka bongateng le kenyeletsa lentswe le ngotsweng ka bonngwe;
4.2.4 molao kapa molawana o bolela molao kapa molawana ho tloha letsatsing leo o saenneng ka lona tumellano ena.
4.3 Haeba ho na le tsekisano pakeng tsa melawana ya khotheishene le e ngotsweng tokomaneng, melawana ya khotheishene e tla sebetsa.
4.4 Tumellano ena e itshetlehile ka NCA le melao e meng kaofela e sebetsang nako le nako. Haeba melawana efe kapa efe e ngotsweng tumellanong ena e tsekisana le melawana efe kapa efe e ngotsweng ho NCA, melawana ya NCA e tla sebetsa.
4.5 Moo re tshwanetseng ho sebedisa qeto ya rona mabapi le tumellano ena, re tla sebedisa qeto ya rona ka mokgwa o utlwahalang.
5 Sekoloto se ka sehloohong
5.1 O utlwisisa hore:
5.1.1 ntho efe kapa efe eo o e rekang le ditshebeletso tseo o faneng ka tumello bakeng sa tsona akhaontong ya karete ya hao e tla ba karolo ya sekoloto sa hao se ka sehloohong seo o tla lefiswa tswala ho sona; mme
5.1.2 o tshwaanetse ho lefa ditjhelete kaofela tse leng akhaontong ya karete ho ya ka tumellano ena hammoho le tswala ho rona kamoo ho bontshitsweng ka teng tumellanong ena.
6 Ho sebetsa ha karete ya hao
6.1 O tshwanetse ho saena karete ya hao ka pene ya enke sebakeng sa ho saena (sebakeng se fanweng sa ho saena ka lehlakoreng le ka morao la ho saena la karete) kapele ha o amohela karete ya hao.
6.2 Ke wena feela ya ka sebedisang karete ya hao. O ke ke wa fetisetsa karete ya hao mothong ofe kapa ofe e mong kapa ho dumella motho ofe kapa ofe ho sebedisa karete ya hao.
7 Ho sebedisa karete ya hao
7.1 Ha o sebedisa karete ya hao ho reka dintho kapa bakeng sa ditshebeletso, o tshwanetse ho saena vautjhara e ntshwang ke motjhini ha o lefa.
7.2 Re tla hula tjhelete akhaontong ya hao ya karete bakeng sa ditransekshene kaofela tseo re di fuwang ntle le haeba o sa ka wa neha mofani wa dintho kapa ditshebeletso tumello ya ho tswela pele ka transekshene e amehang.
8 Tswala
8.1 Sekgahla seo ho dumellanweng ka sona
8.1. Akhaonto ya hao ya karete e na le sekgahla sa tswala se fetohang, sena se bolela hore o dumetse sekgahla sa tswala se sebetsang leanong la tefello akhaontong ya hao ya karete mme se tla fetoha nako le nako ka kotloloho ho ya ka diphetoho tse sebetsang sekgahleng sa referense.
8.1.2. Nakong ya matsatsi a 30 a mosebetsi ka mora hore phetoho e jwalo e qale ho sebetsa, re tla o tsebisa ka lengolo mabapi le phetoho ena.
8.1.3. Ntle le haeba sekgahla sa tswala seo ho dumellanweng ka sona se fokotswa ka tsela e hlalositsweng mona ka tlase, tswala e tla lefiswa ho ya ka leano la tefello le sebetsang mokitlaneng wa hao ka sekgahla sa tswala se phahameng ka ho fetisisa se sebetsang nakong le nako ho ya ka NCA, kapa molao ofe kapa ofe o motjha kapa molao o nkelang molao o mong sebaka mme sena se boletswe setatamenteng sa hao.
8.1.4 Tswala e balwa letsatsi le letsatsi ha ho kwalwa balanse ya akhaonto ya hao ya karete. Tswala ya letsatsi le letsatsi le sebetswa ho ya ka nako e pakeng tsa matsatsi a tefiso a fetileng le a hona jwale a tefiso le ho kenyeletswa balanseng ya sekoloto sa hao ho ya ka mokitlane letsatsing la tefiso ya hona jwale.
8.2 Sekgahla sa referense
8.2.1. Ho ya ka ditransekshene akhaontong ya hao ya karete, re kgethile sekgahla sa tswala se phahameng ka ho fetisisa se boletsweng ho NCA bakeng sa mokitlane bakeng sa merero ya ho etsa qeto mabapi le sekgahla sa tswala se sebetsang akhaontong ya hao ya karete.
8.2.2 Hona jwale NCA e beha sekgahla se phahameng ka ho fetisisa sa tswala e ka lefiswang hore se be ka tsela e latelang: sekgahla sa referense (currently stipulates the maximum interest rate that may be charged is as follows: the reference rate (e bolela sekgahla sa ho reka se lefiswang ke Banka ya Reseve ya Afrika Borwa, nako le nako) se atiswa ka 2.2 ka selemo hammoho le dintlha tse 10 tsa pheresente.
8.3. Ho se lefe sekoloto ka nako
8.3.1 Tswala e balwa letsatsi le letsatsi hodima balanse eo o e kolotang akhaontong ya hao ya karete nako le nako. O ka fokotsa tjhelete ya tswala e leshwang mokitlaneng wa hao ka hore o lefe kakaretso ya tjhelete e lokelang ho leshwa (ka mantswe a mang, instolmente ya hao ya kgwedi le kgwedi) ka botlalo letsatsing leo tefello e tshwanetseng ho etswa ka lona jwaloka ha ho boletswe setatamenteng sa hao.
8.3.2 Haeba o sa lefe letsatsing leo tefello e tshwanetseng ho etswa ka lona, o tla lefiswa tswala ya kotlo ho ya ka NCA mme akhaonto ya hao ya karete e tla salla morao ka ditefello ho ya ka tumellano ena. Sekgahla sa tswla se sebetsang nakong eo o sa lefang instolment e feletseng, kapa ditjhelete tse sa leshwang, ho ya ka tumellano ena e tla ba sekgahla sa tswala se phahameng ka ho fetisisa se hlaloswang ho NCA.
8.4. Tswala e theotsweng
8.4.1 Tswla e ka theolwa (ka mantswe a mang, e ka fokotswa) mokitlaneng wa hao ho ya ka qeto ya rona kapa haeba o le leanong la tefello ya sekgahla se theotsweng. Ho se lefise tswala ho tla itshetleha ka ho feletseng ka qeto ya rona mme haeba o sa lefe tjhelete eo o tlamehang ho e lefa, kapa o lefa tjhelete e ka tlase ho eo o tshwanetseng ho e lefa, re na le tokelo ya ho kgaotsa sekgahla sa tswala e theotsweng mme nakong e tlang re tla lefisa akhaonto ya hao ya karete tswala ho ya ka polelo ya 8 (mme e seng polelo 8.4) ho sa natswe hore jwale akhaonto ya karete e leshwa ka nako le hore e leanong ho ya ka tswala e theotsweng.
8.4.2 Le ha ho le jwalo, haeba o sa lefe tjhelete ka nako, kapa haeba o lefa tjhelete e ka tlase ho e tshwanetseng ho leshwa, letsatsing leo o tshwanetseng ho re lefa ka lona, tswala e tla lefiswa jwaloka ha ho bontshitswe polelong 8.3.2.
9 Ho bala tjhelete e kolotwang
9.1 Tjhelete e kolotwang ke tjhelete eo o re kolotang yona tlasa tumellano ena ka nako efe kapa efe mme ke tjhelete eo o tshwanetse ho re lefa yona. Tswala e balwa hodima tjhelete e kolotwang. Tjhelete e kolotwang e ka kenyeletsa:
9.1.1 mokitlane o fanweng pele;
9.1.2 tswala;
9.1.3 ditefiso tse ngotsweng khotheisheneng;
9.1.4 ditefiso tsa tjhelete e sa leshwang ka nako (tse sebetsang tumellanong ena); le
9.1.5 ditjeo tsa ho bokella tjhelete ya sekoloto (haeba ho sebetsa tumellanong ena).
9.2 Tjhelete e kolotwang e tla fokotswa ka ditjhelete tsohle tseo o re lefang tsona bakeng sa tefello ya sekoloto se ka sehloohong kapa tjhelete e kentsweng akhaontong ya hao ya karete.
10 Moedi wa mokitlane
10.1 O ke ke wa kgona ho reka dintho kapa ho lefella ditshebeletso ka karete ya hao haeba ho etsa jwalo ho bolela ho sebedisa tjhelete e fetang moedi wa mokitlane.
10.2 O ikarabella bakeng sa ho laola dintho tseo o di rekang hore di be hara moedi wa mokitlane.
10.3 Haeba re amohela transekshene ya tjhelete e fetang moedi wa hao wa mokitlane, ha ho bolele hore jwale re atolositse kapa ho eketsa moedi wa mokitlane motheong ofe kapa ofe wa kamehla, empa re dumeletse tjhelete ena e fetang moedi ka lebaka la mohau feela, ka lebaka la boemo ba hao. O tshwanetse ho lefa tjhelete ena ya akhaonto ya hao ya mokitlane hore e kgeme le moedi wa mokitlane oo ho dumellanweng ka ona. O tshwanetse ho lefe tjhelete e feletseng eo o leng wa tlola moemedi wa mokitlane ka yona.
11 Diphetoho tjheleteng ya moedi wa mokitlane
11.1 Ka nako efe kapa efe, ka tsebiso eo o re nehang yona, o ka re laela hore re fokotse moedi wa mokitlane wa hao oo o tla o amohela.
11.2 Rona, ka tsebiso e ngotsweng, re tla fokotsa moedi wa mokitlane. Phokotso e tla sebetsa ha ho fanwa ka tsebiso e ngotsweng.
11.3 Re ka eketsa moedi wa mokitlane feela ho ka ditaelo tsa hao le ho ya ka NCA.
12 Ho lefa bafani ba dintho ka ditshebeletso
Haeba re se bafani ba dintho kapa ditshebeletso tse lefilweng ka akhaonto ya karete:
12.1 Re na le tokelo ya ho lefa bafani tjhelete e bontshitsweng vautjhareng ya tefello, ha re fuwa vautjhara hore re lefe le ho hula tjhelete eo akhaontong ya hao ya karete bakeng sa ditjhelete tsena tse lefilweng.
12.2 Re tla kenya tjhelete akhaontong ya hao ya karete bakeng sa tjhelete e bontshitsweng vautjhareng ho tswa ho mofani wa dintho le ditshebeletso tseo o di rekileng kapa ho di lefa ka karete ya hao.
13 Ditsekisano le bafani
Haeba re se bafani ba dintho kapa ditshebeletso tse lefilweng ka akhaonto ya karete:
13.1 Ntle le haeba re ile ra sebetsa ka tsela e bohlaswa haholo kapa ka sepheo sa qhekello kapa ka ho hatakela ka maoto tumellano ena, re ke ke ra ikarabella bakeng sa ditshenyeho, ditjeo, ditshenyehelo kapa ditahlehelo seo o ka bang le tsona ka lebaka la:
13.1.1 ho hana ha mofani ofe kapa ofe ho amohela karete ya hao bakeng sa tefello;
13.1.2 dintho dife kapa dife tse senyehileng le ditshebeletso tseo o di rekileng ho mofani ofe kapa ofe ka ho sebedisa karete ya hao; le
13.1.3 ho hloleha hofe kapa hofe kapa ho se sebetse hantle ha motjhini ofe kapa ofe wa elektroniki, kapa neteweke e tshehetsang motjhini, moo ho hloleha kapa ho se sebetse hantle ha motjhini ho ne ho se taolong ya rona, o ke ke wa ba le tokelo ya ho etsa tleleimi ya ntho efe kapa efe ho rona kapa ho nka mehato efe kapa efe ya tleleimi kgahlanong le rona kapa ho etsa kopo ya ho theolelwa ditefiso kgahlanong le rona ka lebaka la sena.
13.2 Ha ho tsekisano pakeng tsa hao le mofani e o nehang tokelo ya:
13.2.1 ho hana ho re lefa bakeng sa tefello efe kapa efe eo re e nehileng mofani bakeng sa dintho le ditshebeletso tseo o di rekileng kapa ho di lefella ka ho sebedisa karete ya hao;
13.2.2 ho re laela ho hana ho lefa mofani wa dintho le ditshebeletso tseo o di rekileng kapa ho di lefella ho mofani ka ho sebedisa karete ya hao; kapa
13.2.3 ho re laela ho kgutlisa tjhelete eo o e lefileng mofani bakeng sa dintho le ditshebeletso tseo o di rekileng kapa ho di lefella ka ho sebedisa karete ya hao;
13.3 Ntle le haeba re ile ra sebetsa ka tsela e bohlaswa haholo kapa ka sepheo sa qhekello, re ke ke ra ikarabella bakeng sa ditshenyeho, ditjeo, ditshenyehelo kapa ditahlehelo seo o ka bang le tsona ka lebaka la qhekello efe kapa efe kapa tshebediso e kgahlanong le molao kapa e sa dumellwang ya tshebediso ya karete ya hao ke motho ofe kapa ofe e mong (ntle le haeba o ile wa tlaleha tahleho kapa ho utswa ha karete ka tsela e hlalositsweng polelong ya 21).
13.4. Ha re sebetse jwaloka ajente ya mofani ofe kapa ofe, mme ha re fane ka tiisetso bakeng sa boleng ba dintho dife kapa dife kapa ditshebeletso dife kapa dife tsa mofani tse fanwang ke mofani wa ditshebeletso. Ka lebaka leo, ntle le haeba re ile ra sebetsa ka tsela e bohlaswa haholo kapa ka sepheo sa qhekello kapa ka ho hatakela ka maoto tumellano ena, re ke ke ra ikarabella bakeng sa ditshenyeho, ditjeo, ditshenyehelo kapa ditahlehelo seo o ka bang le tsona ka lebaka la dintho dife kapa dife kapa ditshebeletso tseo o di rekileng o sebedisa karete ya hao.
14 Selefounu, dintho tse sebediswang selefounung le dintho tse kgethehileng tse rekwang
14.1 Ho reka diselefounu kapa dintho tse kgethehileng ka akhaonto ya hao ya karete dikgweding tse 6 (tsheletseng) ho tloha nakong ya ho bulwa ha akhaonto ya hao ya karete ho tla itshetleha ka tumello e kgethehileng ya lefapha la rona, pele o reka dintho tsena.
14.2 Ho ya ka tumello ya moalo, haeba o ntse o na le tjhelete efe kapa efe eo o e kolotang bakeng sa (di)selefounu efe kapa efe eo o e rekileng ka akhaonto ya hao ya karete, re ka laela mofani wa tshebeletso hore a kgaotse (di)selefounu haeba tefello e tshwanetseng ho etswa akhaontong ya karete e sa etswe bakeng sa tefello e loketseng ka nako e behilweng.
14.3. Hang ha ditefello tse saletseng morao di lefilwe ka ho feletseng, (di)selefounu tse rekilweng ka akhaonto ya karete di ka hokahangwa hape ka kopo ya hao mme ho tla itshetleha ka hore o lefe tefiso efe kapa efe e lefiswang ya ho o hokella hape e hlokwang ke mofani wa tshebeletso.
14.4 Re boloka tokelo ya ho hlahloba kapa ho fetola pholisi mabapi le diselefounu, dintho tse sebediswang diselefounung le ho reka dintho tse itseng tse kgethehileng ho ya ka se boletsweng ho NCA.
15 Ditefello
15.1 O tshwanetse ho lefa sekoloto se ka sehloohong hammoho le tswala le ditefiso tse balwang ho ya ka tumellano ena ho kenyeletswa le khotheishene). O tshwanetse ho lefa bonyane ba tjhelete e bontshitsweng e lokelang ho leshwa jwaloka ha e bontshitswe ditatamenteng tseo re o romellang tsona nako le nako, ka nako e bontshitsweng ditatamenteng tsena, ntle ho dikgulo mme o amohela hore ha o na tokelo ya ho kenya boemo bofe kapa bofe tefellonf ya rona, esita le haeba o sa ka wa amohela setatamente.
15.2 O tshwanetse ho etsa ditefello tsohle tsa hao ka ranta ya Afrika Borwa.
15.3 O ka etsa qeto mabapi le hore ke mokgwa ofe oo o tla o sebedisa bakeng sa ditefello tsa hao, haeba feela re dumela mokgwa oo le ho etsa bonnete ba hore re amohela ditefello matsatsing ao ditefello di lokelang ho etswa ka ona ho ya ka tumellano ena. Taba ya hore o kgetha mokgwa o itseng ha e bolele hore sena se tlosa karolo efe kapa efe ya boikarabelo ba hao tlasa tumellano ena le hore tefello efe kapa efe e tla be e entswe ka nepo haeba tefello e amohelwa le ho sebetswa.
16 O ka nna wa lefa tjhelete pele ho nako eo e lokelang ho leshwa ka yona
16.1 O ka nna wa lefa pele tjhelete efe kapa efe eo o re kolotang yona tlasa tumellano ena. Re tla aba tefello ka nngwe eo o e etsang ka letsatsi leo re amohelang tefello. Re tla sebedisa ditefello ka tsela e latelang:
16.1.1 pele re tla lefa tswala efe kapa efe eo o re kolotang yona;
16.1.2 bobeding re tla lefa ditefiso dife kapa dife tseo o lokelang ho di lefa;
16.1.3 borarong re tla fokotsa sekoloto sa hao se ka sehloohong seo o ntseng o re kolota sona.
16.1.4 Ha ho tswala e tla bokellana kapa e tla leshwa ke rona mabapi le ditjhelete dife kapa dife tse o di lefang pele kapa e leng akhaontong ya hao ya karete ya mokitlane.
17 Ditefiso
17.1 Re ka fetola ditefiso tsa tshebeletso tse boletsweng khotheisheneng ka ho o ngolla tsebiso, haeba ditefiso tsa tshebeletso di sa fete tjhelete e phahameng e ka dumellwang ke NCA bakeng sa morero ona nako le nako.
17.2 Ditefiso tsa kgwedi le kgwedi, hoo ho hlokehang, di tshwanetse ho kenyeletsa ditefello tsa hao tsa kgwedi le kgwedi.
17.3 Re ka fetola ditefiso tsa sethathong tse ngotsweng khotheisheneng, haeba ditefiso tsa tshebeletso di sa fete tjhelete e phahameng e ka dumellwang ke NCA bakeng sa morero ona nako le nako. Tefiso ya sethathong e tla kenyeletswa setatementeng sa hao sa pele ntle le haeba o lefile pele.
18 Kgulo
Ha o na tokelo ya ho hula tjhelete efe kapa efe eo re o kolotang yona kapa eo re ka o kolotang yona nakong e tlang ho tswa tjheleteng efe kapa efe eo o e kolotang kapa o ka re kolotang yona nakong e tlang tlasa tumellano ena.
19 Ke boikarabelo ba hao hore o hlahlobe ditatamente tsa hao
19.1 Kgwedi e nngwe le e nngwe re tla o romella setatamente se tla bontsha dintho tse latelang, hara tse ding:
19.1.1 se tla bontsha ditransekshene kaofela tse amanang le akhaonto ya hao ya karete;
19.1.2 ho bontsha tswala kaofela le ditefiso tse hutsweng le ho kengwa ke rona akhaontong ya hao ya karete; le
19.1.3 ho tsebisa tjhelete eo o tshwanetseng ho re lefa yona letsatsing le bontshitsweng setatamenteng kapa pele ho letsatsi lena.
19.2 Taba ya hore ha o amohela setatemente sa kgwedi efe kapa efe e itseng, ha e o lokolle hore o se re lefe tjhelete eo o tshwanetseng ho re lefa yona tlasa tumellano ena, ka hobane o ka fumana lesedi mabapi le akhaonto ya hao ya karete ka ho re letsetsa mohala kapa ka mokgwa wa elektroniki ka nako efe kapa efe.
19.3 Re tla o romella ditatamente ka tsela eo o e kgethang kopong.
19.4. Haeba o na le potso e itseng mabapi le ho nepahala ha setatamente sa hao sa akhaonto ya karete kapa ho na le tsekisano mabapi le ntho e rekilweng kapa ditransekshene tse ngotsweng setatamenteng, o tshwanetse ho re tsebisa sena nakong ya matsatsi a 30 (mashome a mararo) ho tloha letsatsing le ngotsweng setatamenteng se itseng, ho seng jwalo re tla nka hore setatamente sa hao sa akhaonto ya karete se nepahetse.
19.5 Haeba o sa amohela setatamente sa hao, o tshwanetse ho re tsebisa.
20 Boikarabaelo ba hao ka karete ya hao
20.1 O ikarabaella ka ho sireletsa le ho sebedisa hantle karete ya hao le akhaonto ya hao ya karete. O tshwanetse ho etsa bonnete ba hore ha ho na motho e mong ya sebedisa karete ya hao.
21 Boikarabelo ba hao haeba karete ya hao e lahlehile, e utswitswe kapa e sebediswa hampe
21.1 Haeba o na le lebaka la ho nahana hore:
21.1.1 o lahlile karete ya hao; kapa
21.1.2 karete ya hao e utswitswe kapa e sebedisitswe hampe ke motho ofe kapa ofe ntle le tumello ya hao;
o tshwanetse ho re tsebisa kapele dinomorong tsa mohala tse sebetsang ka dihora kaofela polelong ya 3.1.2 le tse ngotsweng setatamenteng sa hao sa kgwedi le kgwedi.
21.2 O tshwanetse ho fumana khoutu e etswang ho rona e netefatsang tlaleho le ho re romella netefatso e ngotsweng lengolong mabapi le tsebiso ena ya mohala eo o re nehileng yona, o etse tshupo khoutung eo re o nehileng yona, ho se fete matsatsi a 7 (supileng) ho tloha letsatsing leo o re letseditseng ka lona.
21.3. Re ke ke ra o jarisa boikarabelo bakeng sa dintho dife kapa dife tse rekilweng ntle le tumello ya hao ka mora hore o re tsebise hore karete ya hao e lahlehile, e utswitswe kapa e sebedisitswe hampe, ntle le haeba mosaeno wa hao o sebedisitswe kapa PIN ya hao ya elektroniki e sebedisitswe ho fana ka tumello e jwalo mme e bonahala ho invoice kapa bopaking bo bong ba ho reka kapa haeba ho na fumanwa bopaki ba hore o ile wa fana ka tumello ya ho reka kapa o ne o ikarabella ka ho reka dintho.
21.4 Tefiso bakeng sa ho fana ka karete e nngwe sebakeng sa e lahlehileng e ka lefiswa kgahlanong le wena ho fumana ditefello tsa ho fana ka karete e nngwe sebakeng sa karete e lahlehileng.
22 Dikarete tsa bobedi
22.1 Haeba o kopa hore re ntshe karete bakeng sa motshwari wa bobedi wa karete le hore karete eo e hokellwe akhaontong ya hao ya karete, re tla etsa jwalo ho ya ka qeto ya rona. Melawana kaofela le dipehelo tse ngotsweng tumellanong ena di tla sebetsa bakeng sa motshwari wa karete ya bobedi.
22.2 O tla ikarabella bakeng sa ditransekshene kaofela tse etswang ho kenyeletswa tse etswang ke motshwari wa karete ya bobedi le bakeng sa tjhelete efe kapa efe e kolotwang rona ke motshwari wa karete ya bobedi.
22.3 Ho ntsha dikarete tsa bobedi ke tshebeletso e eketsehileng eo re e nehang wena mme ke wena ya ikarabellang bakeng sa ditjeo kaofela le ditefiso.
22.4 Re tla hlakola karete ya bobedi haeba o kopa hore re etse jwalo ka ho ngola lengolo. Ketsahalong e jwalo, o tshwanetse ho etsa bonnete ba hore karete ya bobedi e ya senngwa. Haeba karete ya bobedi e sa senngwe, e ka sebediswa ho etsa ditransekshene tse eketsehileng mme o tla tswela pele o ikarabella bakeng sa ditransekshene tsena.
23 Ho sekrina dikopo, ditaelo le ditransekshene
23.1 Re ile ra o bolella hore, haeba mokgatlo o o nehang mokitlane e le karolo ya institjhute ya ditjhelete ya matjhaba, re boloka mme nakong e tlang re tla boloka dithibelo tsa matjhaba le tsa naha tse kgahlanong le kadimo ya ditjhelete e sa dumellweng ke molao, ditshebetso tsa botshosi tse amanang le tjhelete le melao, melawana, dipholisi le ditlhokahalo tse thibelang kgwebo ya tjhelete ("melao"). Ka hoo, sethathong re ka sekrina, ho netefatsa le ho sebetsa dikopo kaofela tse ntjha bakeng sa mokitlane le lesedi kaofela la amanang le tsona le lesedi leo o re nehang lona.
23.2 Haeba re amohela kopo ya hao, re tla tswela pele ho beha leihlo lesedi kaofela le ditaelo tseo o re nehang tsona kapa tseo re di fuwang lebitsong la hao nako le nako, hammoho le ditransekshene kaofela tseo wena kapa motho e mong a di etsang a sebedisa karete ya hao. Hape re tla tswela pele re beha leihlo kamano ya kgwebo le wena.
23.3 Sena se ka etsa hore ditaelo tsa hao ho rona le ditransekshene ka karete ya hao di thibelwe, di fokotswe kapa di diehiswe. Sena se ka etsa hore ditransekshene ka karete ya hao di hanwe kapa kamano ya kgwebo le wena e kgaotswe. Ho ya kamoo molao o dumellang kateng, re tla o tsebisa mabapi le mohato ofe kapa ofe oo re rerileng ho o nka ho ya ka melao ena.
23.4 O dumela hore, o netefatsa le ho dumela hore rona kapa setho sa sehlopha sa dikhamphani tsa rona (tseo, mona di bolelang khamphani e ka sehloohong le dikhamphani kaofela tse sebetsang tlasa yona), ba ka fetohang bo-mphato ba rona, bahiruwa, baokamedi kapa batsamaisi, ba ke ke ba ikarabella bakeng sa tahlehelo efe kapa efe, ditjeo, ditshenyeho kapa ditshenyeho tsa sebopeho sefe kapa sefe (e bang ka kotloloho kapa e seng ka kotloloho kapa ka lebaka lefe), tseo o ka bang le tsona ka lebaka la mehato efe kapa efe eo re e nkang kapa re sa e nkeng tumellanong le boikarabelo ba rona tlasa melao ena.
24 Tshebetso eo o lokelang ho e latela haeba o na le tletlebo
24.1 Haeba o lakatsa ho etsa tletlebo mabapi le hore ha re boloke molao wa NCA, o ka etsa jwalo empa o nyahlatse ditokelo tseo o nang le tsona ka hore o ngolle ho: ke ke wa qhelela thoko you may without derogating from any other rights you may have write to:
24.1.1 lefapha la Molaodi wa Naha wa Mekitlane;
24.1.2 Monamodi wa Ditseko tsa Dibanka; le
24.1.3 Lekgotla la Dinyewe la Naha la Bareki.
25 Moeletsi wa dikoloto
25.1 Haeba ho le thata hore o re lefe ditefello dife kapa dife tsa kgwedi le kgwedi, iteanye le rona hang-hang.
25.2 O na le tokelo ya ho etsa kopo bakeng sa moeletsi wa dikoloto e le hore a hlahloba hore na e be o na le dikoloto tse ngata haholo (sena se bolela hore o na le dikoloto tse ngata ho feta tseo o ka di lefang) kapa haeba o ile wa fuwa mokitlane ka bohlaswa. O tshwanetse ho re tsebisa mabapi le kopo e jwalo.
26 O ka hlakola tumellano ena ka nako efe kapa efe
26.1 Bakeng sa ho hlakola tumellano ena, iteanye le rona ho utlwa hore o san tse o re kolota bokae. O ka kopa hore tumellano ena e hlakolwe hang-hang kapa ka letsatsi e ileng nakong e tlang ha o lefella sekoloto kaofela. O tla eletswa mabapi le tjhelete kaofela eo o re kolotang yona letsatsing la ho lefa sekoloto kaofela, tjhelete ena e kenyeletsa ditjhelete tsohle tse latelang ho tloha letsatsing la ho lefa sekoloto kaofela:
26.1.1 balanse e sa leshwang sekolotong se ka sehloohong;
26.1.2 tswala eo o e kolotang sekolotong se ka sehloohong; le
26.1.3 ditefiso tseo o re kolotang tsona.
26.2 Tefello ya ditjhelete tsohle tseo o di kolotang letsatsing la ho lefa sekoloto kaofela e tshwanetse ho leshwa ka botlalo letsatsing la ho lefa sekoloto.
27 Ho Rekisa Dihlahiswa le ho Arolelana Lesedi
Haeba, nakong e tlang, o sa batle hore re o rekisetse ka kotloloho, o ka fetola sena ka:
- ho letsetsa setsing sa rona sa mehala
- ho ngodisa boloko ho register efe kapa efe eo re tla e hlompha ho ya ka molao.
Ha re o lefise bakeng sa ho fetola tumello ya hao.
Haeba o fetola kgetho ya hao ya hore o rekisetswe dintho, re ka etsa diphetoho kapele kamoo ho kgonehang.Ka mora hore re amohele tsebiso ya hao, ho ka nka matsatsi a fihlang ho a 30 bakeng sa rona ho tlosa lesedi dikanaleng tsa rona tsa thekiso.”
Ho Arolelana Lesedi:
O a dumela hore Mofani wa Mokitlane o na le tokelo ya ho arolelana lesedi la hao le basebetsi-mmoho le yena kgwebong bakeng sa ho rekisa dihlahiswa le bakeng sa merero e meng (ho kenyeletswa le, ntle le moedi, ho sebetsa ditransekshene, ho amohela ditefello le/kapa tsamaiso ya dikgetho tsa hao mabapi le ho rekisa dihlahiswa foromong ya hao ya kopo kapa ho ya ka tumellano efe kapa efe ya mokitlane e sebetsang pakeng tsa hao le mofani wa mokitlane.
O dumela hore Mofani wa Mokitlane le basebetsi-mmoho le yena kgwebong ba ka fumana lesedi mabapi le wena ho tswa mekgatlong e bolokang ditlaleho tsa mekitlane le/kapa di-register tse nang le lesedi le jwalo.
28 Ho hlakola karete ya hao, ho fanyeha kapa ho hlakola mokitlane
28.1 Karete e tla dula e le thepa ya rona.
28.2 Ntle le hore re lahlehelwe ke tokelo bakeng sa tleleimi efe kapa efe eo re ka bang le yona kgahlanong le wena, re tla ba le tokelo ya:
28.2.1 ho fanyeha ka nakwana karete ya hao ka nako efe kapa efe haeba ho na le ditjhelete e sa leshwang ka nako tlasa tumellano ena; le
28.2.2 ho kopa hore o kgutlise karete, ho e hlakola kapa ho nka karete hape haeba mokitlane o kwalwa ho ya ka polelo ya 28.3.
28.3 Re ka:
28.3.1 ho fanyeha ka nakwana mokitlane ka nako efe kapa efe haeba ho na le ditjhelete e sa leshwang ka nako tlasa tumellano ena; le
28.3.2 kwala mokitlane ka ho o neha tsebiso e ngotsweng fatshe mabapi le sena bonyane matsatsi a 10 (leshome) a mosebetsi pele mokitlane o kwalwa.
28.4 Haeba mokitlane o fanyehwa ka nakwana kapa o hlakolwa ho ya ka polelo ya 28.3 kapa haeba o hlokahala:
28.4.1 karete e ke ke ya hlola e sebediswa bakeng sa morero ofe kapa ofe; le
28.4.2 re ka tsebisa mofani wa thepa kapa ditshebeletso kapa motho ofe kapa ofe eo re nahanang hore o tshwanetse ho tseba mabapi le ho hlakolwa hona ntle le ho jara boikarabelo bofe kapa bofe.
28.5 Ho sa natswe dipehelo tse ngotsweng polelong ya 28.3, tumellano ena e tla dula e sebetsa ho fihlela o lefile ditjhelete tsohle tse lefiswang akhaonto ya hao ya karete.
29 Nako eo o sa lefang ka nako tlasa tumellano ena
29.1 Nako eo o sa lefang ka nako tlasa tumellano ena ke haeba:
29.1.1 o sa lefe tjhelete eo o tshwanetse ho e lefa tlasa tumellano ena ka letsatsi le behilweng la ho lefa; kapa
29.1.2 o tlola melawana le dipehelo dife kapa dife tsa tumellano ena;
29.1.3 boemedi bofe kapa bofe kapa tiisetso e entsweng mabapi le tumellano ena kapa ditokomane dife kapa dife tse ding tseo o faneng ka tsona ha di a nepahala kapa ke leshano (tiisetso e bolela netefatso e entsweng ke w’na mabapi le hore ntho e itseng e jwaloka ha o tshepisitse kapa e tla ba jwaloka ha o tshepisitse);
29.2 wena, jwaloka motho ka mong:
29.2.1 o hatisa ka boithaopo ho fana ka thoto ya hao kapa o hlokahala;
29.2.2 o behilwe tlasa taolo ya lekgotla la dinyewe kapa o ipoletse lekgotleng la dinyewe hore ho hang o hloleha ho lefa sekoloto ho ya ka Molao wa ho Hloleha ho Lefa Sekoloto wa 24 wa 1936;
29.2.3 ho na le kopo efe kapa efe kapa mehato ya semolao e nkuweng kgahlanong le wena hore thoto ya hao e nkuwe ho fihlela o lefa sekoloto kapa o behilwe tlasa tlhokomelo ya lekgotla la dinyewe, ho sa natswe hore ke ka nakwana kapa ka ho feletseng, ka boithaopo kapa ka qobello.
30 Ditokelo tsa rona haeba o sa lefa tjhelete ka letsatsi leo o tshwanetseng ho lefa ka lona
30.1 Haeba o sa lefa tjhelete ka nako eo o tshwanetseng ho lefa ka yona, re ka:
30.1.1 o neha tsebisa e ngotsweng mabapi le ho se lefe hona ka nako mme re ka sisinya hore o bontshe moeletsi wa dikoloto tumellano ena, moeletsi e mong wa tharollo ya ditsekisano, lekgotla la dinyewe la bareki kapa monamodi ya nang le taolo tabeng ena, ka sepheo sa hore dihlopha tse amehang di rarolle tsekisano efe kapa efe tlasa tumellano kapa ho etsa le ho dumellana ka leano la ho thusa hore ditjhelete tsohle tse saletseng morao di be nakong ka ditefello;
30.1.2 ho qadisa mehato ya molao ya ho kenya tumellano ena tshebetsong, le, haeba ho hlokahala, ho fumana ditjeo tsa ho bokella tjhelete ena le ditefiso tsa ho se lefe ka nako) haeba:
30.1.2.1 re o nehile tsebiso jwaloka ha ho boletswe polelong ya 30.1.1 ka hodimo mona kapa re o nehile tsebiso ya ho kgaotsa tshebetso efe kapa efe ya tlhahlobo ya sekoloto tlasa karolo ya 86 ya NCA eo mohlomong e tswelang pele ho ya ka tumellano ena; le
30.1.2.2 ha o a lefa tjhelete eo o tshwanetseng ho e lefa ka nako ka bonyane matsatsi a mosebetsi a 20 (mashome a mabedi); le
30.1.2.3 hore bonyane matsatsi a mosebetsi a 10 (leshome) a fetile ho tloha nakong eo re o nehileng tsebiso ena ho ya ka se boletsweng polelong ya 30.1.1; le
30.1.2.4 mabapi le tsebiso ho ya ka polelo ya 301.1.1:
30.1.2.4.1 ha o a araba tsebiso ena; kapa
30.1.2.4.2 o arabile tsebiso ka ho hana tshisinyo ya rona.
31 O tshwanetse ho lefa tefiso ya tsamaiso bakeng sa lengolo la qobello
Re tla o lefisa lekgetlo ka leng ha o foswa ka tefello e le nngwe kapa tse eketsehileng mme re tlameha ho o ngolla lengolo ho o lemosa ka tjhelete ena eo o hlolehileng ho e lefa ka nako. Tefiso ena e bitswa tefiso ya tsamaiso ya tjhelete e sa leshwang ka nako. Ke tjhelete e tshwanang le eo o tshwanetseng ho e lefa bakeng sa lengolo le lefeletsweng tiisetso ya thomello bakeng sa bohato bo sa sireletswang tlasa Molao wa Makgotla a Dinyewe a Maseterata, 1944. Hape ditefiso tsena di kenyeletsa ditjeo tsa ho romela lengolo ho wena.
32 O tshwanetse ho lefa ditjeo tsa ho bokella ditjhelete tse sa leshwang haeba re nka mehato ya semolao
32.1 Haeba re nka mehato ya molao kgahlanong le wena ho o qobella hore o lefe ditjhelete tsena tseo o re kolotang tsona, o tla ikarabella bakeng sa ditjeo tseo re bang le tsona tsa ho bokella tjhelete ena. Qeto mabapi le ditjeo e etswa ka melao e fapaneng, e kenyeletsang:
32.1.1 Molao wa Lekgotla le Phahameng la Dinyewe, 1959
32.1.2 Molao wa Makgotla a Dinyewe a Maseterata, 1944
32.1.3 Molao wa Babuelli ba Molao, 1979
32.1.4 Molao wa Babokelli ba Ditjhelete tsa Sekoloto, 1998.
32.2 Ditjeo tsa ho bokella ditjeo ha di kenyeletse tefiso ya tsamaiso ya tjhelete e sa leshwang ka nako.
33 Molao wa bolaodi
Tumellano ena ka dikarolo tsohle tsa yona e laolwa ke melao ya Rephabliki ya Afrika Borwa. O dumela hore re ka nka mehato ya molao kgahlanong le wena kamanong le tumellano ena Lekgotleng lefe kapa lefe la Maseterata le nang le tokelo ya ho mamela le ho etsa kahlolo nyeweng ena. (Tokelo ena e bitswa bolaodi.)
34 Diphetoho melawaneng le dipehelong tsa tumellano ena
34.1 Unless prohibited by the NCA or any other law, and subject to what may be permissible in law, we may at any time amend the terms and conditions of this agreement by giving you notice of such amendments in writing. Haeba o sebedisa karete ka mora letsatsi la ho kenya tshebetsong diphetoho tsena ho bolela hore o amohela diphetoho tsena.
34.2 Haeba o sa kgotsofatswe ke phetoho o ka kgaotsa tumellano. O tla dula o ikarabella bakeng sa ditjhelete tsohle tse lefisitsweng akhaontong ya hao ya karete ho fihlela ditjhelete tsohle tse kolotwang di lefilwe kaofela akhaontong ya karete.
34.3 Ntle le haeba tumellano ena kapa dipehelo dife kapa dife tsa NCA di bontsha ka ho fapaneng, re tla o neha tsebiso e ngotsweng bonyane matsatsi a 5 (hlano) a mosebetsi mabapi le phetoho tumellanong ena le ho fana ka lesedi mabapi le phetoho e jwalo ka ho ngola tsebisong.
35 Disetifikeiti
Setifikeiti se saennweng ke e mong wa baokamedi ba rona ke bopaki bo lekaneng ba tjhelete efe kapa efe eo o re kolotang yona mme e tshwanetse ho leshwa tlasa tumellano ena. Ntle le haeba o ka fana ka bopaki bo fapaneng, re ka sebedisa setifikeiti sena ho fumana kahlolo ya nakwana ya lekgotla la dinyewe, kahlolo ya o se lefe ka nako kapa kahlolo e akareletsang kapa ho qadisa mehato efe kapa efe e meng ya molao. O dumela hore ha ho hlokahale hore re kgethe mookamedi hore a saene setifikeiti.
36 Ha re lahlehelwe ke ditokelo tsa rona
Ha re lahlehelwe ke ditokelo dife kapa dife tsa rona tlasa tumellano ena haeba re sa di sebedise hang-hang kapa ho tsitlella ho di sebedisa boemong bo bong le bo bong. O ke ke wa sebedisa sena jwaloka tshireletso haeba re sa ka ra sebedisa tokelo ka nako e loketseng. Ka mohlala, haeba re o dumella nako e eketsehileng ya ho lefa ditefello tsa hao tsa kgwedi le kgwedi ka kgwedi e nngwe, sena ha se bolele hore re o dumella nako e eketsehileng bakeng sa kgwedi e latelang kapa ka kgwedi efe kapa efe e nngwe.
37 Phetiso ya ditokelo kapa boikarabelo
37.1 O ke ke wa kgona ho fetisetsa mothong ofe kapa ofe ditokelo dife kapa dife tsa hao tlasa tumellano ena ntle le ho fumana tumello e ngotsweng pele ho rona.
37.2 Re ka fetisetsa ditokelo tsohle kapa tse ding le boikarabelo tlasa tumellano ena mothong ofe kapa ofe e mong. Ha ho hlokahale hore re o tsebise kapa ho fumana tumello ya hao bakeng sa ho fetisa ditokelo le boikarabelo ba rona. Haeba polelo ena e sebetsa, ka hoo “rona”, jwaloka ha e sebediswa tumellanong ena, e kenyeletsa motho eo re fetisetsang ho yena ditokelo dife kapa dife tsa rona kapa boikarabelo ho ya ka polelo ena.
38 Polelo ka nngwe e arohile
38.1 Dihlopha tse amehang di amohela hore polelo ka nngwe tumellanong ena e arohile. Haeba polelo efe kapa efe tumellanong e le kgahlanong le molao kapa e fetoha e sa dumellaneng le molao ka lebaka lefe kapa lefe, e tshwanetse ho nkuwa jwaloka ka polelo e sa kenyeletsweng tumellanong ena. Sena ha se etse hore:
38.1.1 tumellano kaofela e be e kgahlanong le molao, e sa sebetseng kapa e ke keng ya kengwa tshebetsong; kapa
38.1.2 ho sitisa ho ba molaong ya tumellano ena, ho sebetsa ha yona kapa ho kengwa tshebetsong ha yona ka ho feletseng.
39 Re dumeletswe hore re nehe mekgatlo e bolokang ditlaleho tsa mekitlang lesedi
39.1 O a utlwisisa hore re dumeletswe ho neha mokgatlo o le mong kapa e eketsehileng e bolokang ditlaleho tsa mekitlane:
39.1.1 lesedi mabapi le tumellano ena;
39.1.2 lesedi mabapi le akhaonto ya hao ya karete le rona; le
39.1.3 dintlha mabapi le ho se lefe ha hao ka nako tjhelete eo o e kolotang haeba o sa boloke melawana efe kapa efe tumellanong ena.
39.2 Mekgatlo e bolokang bolokang ditlaleho tsa mekitlane e fana ka profaele le dintlha tsa mokitlane mabapi le ho tshwaneleha hao ho lefa dikoloto ho ya ka ditlaleho tsohle.
39.3. O na le tokelo ya ho iteanya le mekgatlo e bolokang ditlaleho tsa mekitlane le ho sheba ditlaleho tsa rona. Hape o na le tokelo ya ho lokisa lesedi lefe kapa lefe le sa nepahalang.
40 Ho fana ka thepa, ho qala ditshebeletso le ditieho tse sitisang ditshebeletso
40.1 Re tla qala ka ditshebeletso tsa rona mabapi le akhaonto ya hao ya karete hang ha re tjhaetse monwana kopo ya hao mme o boloka melawana efe kapa efe e eketsehileng e hlokwang ke molao.
40.2 Karete e tla romela lekaleng le leng la makala a Edcon Limited, le tla sebetsa jwaloka ajente ya rona, mabapi le taba ena.
40.3 Re a dumela hore ho ka etsahala hore ditshebeletso tsa rona di se fumanehe ka lebaka la ditshitiso tsa dineteweke tsa elektroniki kapa
ho kgaoha ha motlakase e leng dintho tseo re se nang taolo ho tsona. Re o neha tsebiso tlasa polelo ena ya 40 mabapi le ditshitiso tsena tse ke keng tsa qojwa
le ditieho mabapi le ho fana ka ditshebeletso mme re tla o neha tsebiso haeba ho hlokomela tshebetso ho ka baka ditshitiso kapa tieho
mabapi le ho fana ka ditshebeletso.
41 Kgetho ya hao ya aterese
41.1 O kgetha aterese ya ntlo mona Afrika Borwa e boletsweng kopong ya hao jwaloka aterese eo re ka romelang ho yona mehato ya molao le kahlolo kgahlanong le wena (aterese ena e bitswa aterese ya hao eo ka molao ho romelwang ditsebiso ho yona).
Aterese ya poso, nomoro ya fekse le/kapa aterese ya imeile eo o faneng ka yona foromong ya kopo ke aterese eo re tla romela ho yona ditsebiso dife kapa dife (ho kenyeletswa le mangolo a o hopotsang ka ditefello dife kapa dife tseo o tshwanetseng ho di lefa tlasa tumellano ena tseo o fositseng ho di lefa), dingollano, ditatamente le ditokomane tse ding tseo o di ngoletsweng.
41.2 Haeba o lakatsa ho fetola diaterese dife kapa dife tsena, o tshwanetse ho re tsebisa sena:
41.2.1 re bolelle hore o fetola aterese ya hao; le
41.2.2 o ngodisa aterese e ntjha eo o dumelang hore e sebediswe bakeng sa morero. Aterese e ntjha e tshwanetse hore e be aterese ya ntlo mona Rephabliking ya Afrika Borwa.
41.3 Haeba o fetola aterese ya hao empa e sa tshwanelehe bakeng sa rona, o dumela hore re na le tokelo ya ho romela ditsebiso le mehato ya molao atereseng ya hao e fetileng eo re e tsebang kapa atereseng efe kapa efe eo o re nehileng yona ka nepo.
41.4 Haeba re o romella tsebiso:
41.4.1 ka lengolo le lefeletsweng tshireletso ya thomello posong atereseng eo o e kgethileng, re nka hore o tla le amohela matsatsing a 7 (supileng) ka mora hore re le pose;
41.4.2 ka letsoho atereseng eo o e kgethileng, re na le tokelo ya ho nka hore o le amohetse letsatsing eo re le rometseng ho wena kapa ho motho ofe kapa ofe ya seng ka tlase ho dilemo tse 16;
41.4.3 ka fekse nomorong eo o e kgethileng ya fekse, re na le tokelo ya ho nka hore o e amohetse nakong ya phetiso ya fekse.
41.5 Ha re nka hore o amohela tsebiso ke letsatsi le itseng, sena se bolela hore ha ho hlokahale hore re fana ka bopaki ba hore e le amohetse. Haeba o bolela hore ha o a ka wa amohela tsebiso ka letsatsi leo o tshwanetse ho fana ka bopaki.
41.6 Haeba o amohetse tsebiso e ngotsweng kapa puisano e itseng e tswang ho rona, esita le haeba e sa ka ya iswa atereseng eo o e kgethehileng, nomorong ya fekse, atereseng ya hao ya poso kapa atereseng ya imeile, tsebiso e ntse e tla sebetsa.
42 Dinshorense tsa Bophelo tsa Mokitlane le tse ding:
42.1. Dibenefiti tsa inshorense ya bophelo ya mokitlane di sebetsa feela haeba ditefello tsa akhaonto ya karete di lefilwe nakong ya kotsi (ditleleimi tsa inshorense).
42.2. Ho tloha letsatsing le qalang leo re etsang boemo bona ba pele ho isa nakong ya ho bulwa ha akhaonto e ntjha ya karete, o tshwanetse ho kena tumellanong ya inshorense ya bophelo ya mokitlane le khamphani ya inshorense eo o e kgethang e le hore o ka fumana tshireletso ya inshorense kgahlanong le ho hlokahala, kgolofalo kapa ho fellwa ke mosebetsi mme re lokela ho leshwa ke pholisi eo ya inshorense ya bophelo ya mokitlane. O ka fuwa Leano la Tshireletso ya akhaonto ya Karete ke inshorense ya Hollard Life.
42.3. Haeba o hana Leano la Tshireletso ya akhaonto ya Karete leo re le sisinyang, kahoo o tshwanetse ho fana ka pholisi ya inshorense ya kgetho ya hao e kgemang le melawana ya tumellano ena. Boemong bo jwalo, o beha pholisi ena ya inshorense ya bophelo ya mokitlane matsohong a rona e le hore re ka sireletsa sekoloto sa hao ho ya ka tumellano ena.
42.4. Ka lebaka lena o re neha tokello ya hore re lefe dipremiamo tsa inshorense mabapi le Leano la Tshireletso ya akhaonto ya Karete le boletsweng mona ka hodimo bakeng sa pholisi ya bophelo ya mokitlane lebitsong la hao le ho hula ditjhelete tsa premiano ho wena.
42.5. Re boloka tokelo ya ho fanyeha ka nakwana kapa ho hlakola tefello ya dipremiamo tsa inshorense haeba ditefello akhaontong ya hao ya karete di saletse morao.
42.6. Dikopi tsa melawana le dipehelo mabapi le Leano la Tshireletso ya akhaonto ya Karete le bakeng sa di-inshorense tse ding di a fumaneha ha o di kopa. Re tla o romella Kontraka ya Pholisi matsatsing a 30 (mashome a mararo) ho tloha letsatsing la ngodiso le ho o hlalosetsa melawana le dipehelo tsa (di)pholisi tse jwalo.
42.7. Haeba ka nako efe kapa efe re sisinya hore o reke pholisi e itseng, re tla o bolella ka yona, ka lengolo, ditjeo tsa inshorense eo tseo o ikarabellang ka ho di lefa, dipremiamo tseo o lokelang ho di lefa le ditefiso tse eketsehileng, moputso kapa dibenefiti tse lokelang ho leshwa rona.
43. Tumellano ena ke tumellano e feletseng
Tumellano ena ke yona feela rekoto ya tumellano pakeng tsa dihlopha mabapi le taba ena ya tumellano. Ntle le haeba lekgotla la dinyewe le bontsha ka ho fapaneng, ha ho sehlopha seo ka molao se nang le tlameho ya ho boloka molawana ofe kapa ofe kapa pehelo efe kapa efe e sa ngolwang tumellano ena, mme tumellano ena e nka sebaka sa tumellano efe kapa efe kapa kutlwisiso e neng e bolokilwe ke dihlopha pele tumellano ena e saenwa.
44 Boikano ka kakaretso
44.1 O utlwisisa dikotsi le ditjeo tsa ho kadima sekoloto se ka sehloohong ho rona.
44.2 O utlwisisa ditokelo tsa hao le boikarabelo tlasa tumellano ena.
44.3 O amohetse kopi ya tumellano ena (ho kenyeletswa le khotheishene). Haeba o loketse, o amohetse kopi ya ditokomane tsa pholisi ya inshorense le ditokomane tsa tshireletso.
44.4 O na le bokgoni ba molao (moo ho hlokahalang, taolo) ya ho kena tumellanong ena. Sena se bolela hore ho ya ka tumellano ena molao o o tadima jwaloka motho ya tshwanelehang bakeng sa ho kena tumellanong ena, haeba o le motho, ho nahanela dintlha tse jwaloka dilemo tsa hao, boemo ba lenyalo le boemo ba kelello.
44.5 Ha re a o neha mpho e entseng hore o kene tumellanong eo o neng o ka e hana haeba ho ne ho se jwalo.
44.6 O netefatsa hore ho kena tumellanong ena ho ke ke ha etsa hore o kene dikolotong tse ngata ka hlooho jwaloka ha ho hlalositswe ho NCA.
44.7 Ka botlalo le ka nnete o arabile dipotso tsohle le kopo ya lesedi lefe kapa lefe ho wena kapa lebitsong la rona mme ho qeteletse ka maemo a tumellano ena.
44.8 O ile wa fuwa kgetho ya ho se kenyeletswe letsholong la batho ba rekisang dihlahiswa ka mohala le ka etswang ke rona kapa lebitsong la rona, lethathama la ho rekisa dihlahiswa kapa lethathama la bareki le rekiswang kapa ho ajwa ke rona kapa lebitsong la rona, ho feta kamoo ho hlokwang ke NCA, kabo e akaretsang ya imeile kapa melaetsa ya SMS, hammoho le kgetho ya ho hana keketso ya moedi o dumetsweng pele ya mokitlane.
45 O saena tumellano ena ka boikgethelo ba hao
45.1 O netefatsa hore:
45.1.1 ha re a etsa hore o saene tumellano ena kapa ho etsa letho le leng nakong ya puisano le sephetho sa tumellano ena le ka tadingwang le ka etsa hore tumellano ena e sa dumellehe molaong;
45.1.2 haeba re hlophisitse inshorense bakeng sa hao, re ile ra o hlalosetsa melawana le dipehelo tsa pholisi kapa dipholisi tsa inshorense mabapi le tumellano ena;
45.1.3 ho ne ho se na dibaka tse sa ngolwang letho kopong kapa tumellanon ena (ho kenyeletswa le khotheisheneng) nakong eo o neng o saena ditokomane tsena ka bomong;
45.1.4 haeba kopo ena le khotheishene di qadile mohaleng kapa ka mokgwa wa elektroniki, re ile ra netefatsa hore tumellano ena mantswe a tumellano ena a hatisitswe mme o ile wa re neha tumello ya ho etsa jwalo. Hape o re nehile tumello ya ho o neha kopi ya tumellano ena ka nako e loketseng;
45.1.5 o utlwisisa hore re tshwanetse ho tlaleho lesedi le ileng mabapi le wena le mabapi le tumellano ena lefapheng la Register ya Naha ya Mekitlane kapa mokgatlong o bolokang ditlaleho tsa mekitlane o ngodisitsweng; le
45.1.6 ha re a o kopa hore o saene ditumellano dife kapa dife tse eketsehileng (tsa tlatsetso) kapa ditokomane tse sa bolelwang khotheisheneng.
46 Setatamente sa hao mabapi le boemo ba hao ba ditjhelete
46.1 Ka ho saena tumellano ena o netefatsa hore:
46.1.1 o hlahlobile lesedi leo re nang le lona mabapi le wena, dintlha kapa lesedi mabapi le ditjhelete le akhaonto ya karete;
46.1.2 lesedi leo re nang le lona mabapi le wena, dintlha kapa lesedi mabapi le ditjhelete le akhaonto ya karete le nepahetse;
46.1.3 ka botlalo le ka nnete o fane ka lesedi kaofela leo re le kopileng ho wena bakeng sa tumellanao ena le mabapi le boemo ba hao le ba ditjhelete (ho kenyeletswa le tjhelete ya hao eo o e amohelang le ditshenyehelo);
46.1.4 o re senolotse dikopo tsohle tse ding tsa mokitlane tseo o di entseng bathong ba bang, ho sa natswe hore di a sebetswa kapa tjhe letsatsing leo o neng o saena kopo ena;
46.1.5 ha o a etsa kopo bakeng sa taelo ya tlhokomelo ya lekgotla la dinyewe mme ha ho na taelo ya tlhokomelo ya lekgotla e fanweng kgahlanong le wena;
46.1.6 hona jwale ha o tlasa keletso ya moeletsi wa dikoloto kapa tlasa tlhahlobo ya sekoloto sa hao;
46.1.7 ha o a etsa kopo mme ha ho na taelo ya lekgotla la dinyewe kgahlanong le wena ya ho boloka thoto ya hao ho fihlela o lefa sekoloto sa hao kaofela;
46.1.8 ha o a kena tumellano ya ho ikgulela morao mabapi le ho lefa batho bao o ba kolotang kapa ho leka ho etsa jwalo kapa ho se lefe dikoloto tsa hao;
46.1.9 o a utlwisisa hore haeba polelo efe kapa efe dipolelong tsena e se nnete, sena se tla o sitisa ho sebedisa ditokelo tse itseng tsa hao kapa ditokelo kaofela tsa hao.
47 O lemoha melawana mabapi le diphello tse itseng tsa molao
47.1 Ha o saena tumellano ena kapa o sebedisa karete o netefatsa dintho tse pedi tse latelang:
47.1.1 O badile le ho utlwisisa melawana kaofela le dipehelo tse ngotsweng tokomaneng ena; mme
47.1.2 O badile le ho lemoha melawana kaofela e ngotsweng ka mongolo o motenya.
Edcon Limited nomoro ya Ngodiso 2007/003525/06 (NCR No NCRCP82) le Absa Bank Limited nomoro ya Ngodiso 1986/004794/06 (NCR No NCRCP7) ke bafani ba mokitlane ba ngodisitsweng.


c: text/html

text:
Na le Bakreste?
E. Re Bakreste ka mabaka a latelang:
Re leka ho latela haufi-ufi lithuto tsa Jesu Kreste le ho etsisa boitšoaro ba hae.—1 Petrose 2:21.
Re lumela hore Jesu o phetha karolo ea bohlokoa e le hore re bolokehe le hore “ha ho lebitso le leng tlas’a leholimo leo ho fanoeng ka lona har’a batho leo ka sebele re tla pholoha ka lona.”—Liketso 4:12.
Ha batho e-ba Lipaki Tsa Jehova, ba kolobetsoa ka lebitso la Jesu.—Matheu 28:18, 19.
Re etsa lithapelo tsa rōna ka lebitso la Jesu.—Johanne 15:16.
Re lumela hore Jesu ke Hlooho, kapa ea fuoeng matla a ho laola monna e mong le e mong.—1 Bakorinthe 11:3.
Empa re fapana ka litsela tse ngata le malumeli a mang ao ho thoeng ke a Bokreste. Ka mohlala, re lumela hore Bibele e ruta hore Jesu ke Mora oa Molimo, eseng hore ke karolo ea Boraro-bo-bong. (Mareka 12:29) Ha re lumele hore motho o na le moea o sa shoeng, hore ho na le lebaka leha e le lefe la Mangolo la ho bolela hore Molimo o hlokofatsa batho ka ho sa feleng liheleng, kapa hore ba etellang pele litšebeletsong tsa bolumeli ba lokela ho fuoa litlotla tse etsang hore ba phahamele batho ba bang.—Moeklesia 9:5; Ezekiele 18:4; Matheu 23:8-10.

robotstxt: allowed

filter: keep


text:
SEHLOOHO SE SEKOAHELONG
Ho Hōlisa Bana ba Nahanelang Lefatšeng le Tletseng Boithati
LETSATSI ka leng le fa batho monyetla oa hore ba etsetse ba bang liketso tse bontšang mosa. Empa ho bonahala eka batho ba bangata ba inahana bobona feela. U ka bona mohlala oa seo hoo e batlang e le hohle—batho ba qhekella ba bang ba sa hlajoe ke lihlong, ba khanna habohlasoa, ba bua puo e tala ebile ba phatloha ka bohale.
Boithati bo boetse bo bonahala le malapeng a mangata. Ka mohlala, batho ba bang ba hlala balekane ba bona hobane feela e mong oa bona a nahana hore “a ka fumana molekane e mong ea betere.” Esita le batsoali ba bang ba ka etsa hore bana ba bona e be baithati ba sa hlokomele. Ka tsela efe? Ka ho fa bana ba bona ntho e ’ngoe le e ’ngoe eo ba e batlang, empa ba tsilatsila ho ba khalemela ha ho hlokahala.
Leha ho le joalo, batsoali ba bang ba ruta bana ba bona hore ba nahanele batho ba bang, ’me ho etsa joalo ho ba ruisa molemo o moholo. Bana ba nahanelang ba khona ho theha setsoalle se tšoarellang le batho ba bang. Hape e ka ’na ea e-ba batho ba thabileng. Hobane’ng? Hobane joalokaha Bibele e bolela, “ho fana ho tlisa thabo e khōlō ho feta ho amohela.”—Liketso 20:35.
Haeba u motsoali, u ka etsa’ng e le hore u thuse bana ba hao hore ba rue molemo o tlisoang ke ho bontša batho ba bang mosa le ho qoba ho susumetsoa ke moea oa boithati o renang lefatšeng le ba potolohileng? Nahana ka lintho tse tharo tse ka ’nang tsa etsa hore bana ba hao ba kenoe ke moea oa boithati, ’me u bone kamoo u ka li qobang kateng.
1 Ho ba Babatsa ka ho Feteletseng
Bothata. Bafuputsi ba hlokometse hore ho na le mokhoa o tšoenyang: Bacha ba bangata ba qala mosebetsi ba e-na le maikutlo a hore ke batho ba bohlokoa—e leng boikutlo bo etsang hore ba lebelle ho atleha, esita leha ba etsa ho ho nyenyane kapa ba sa etse letho le tla ba atlehisa. Bang bang ba bile ba nahana hore ba tla nyolloa mosebetsing ka potlako feela le hoja ba sa tsebe ho etsa mosebetsi oa bona hantle. Ba bang bona ba nahana hore ke ba bohlokoa ’me ba lokela ho tšoaroa ka tsela e khethehileng—kahoo, ba sulafalloa ke bophelo haeba batho ba bang ba sa ba talime ka tsela eo.
Ke’ng e etsang hore ba ikutloe joalo? Ka linako tse ling, ntho e etsang hore motho a nahane hore ke oa bohlokoa haholo, ke tsela eo a hōlisitsoeng ka eona. Ka mohlala, batsoali ba bangata ba susumelitsoe haholo ke mokhoa o ’nileng oa ratoa lilemong tsa morao tjena, oa ho khothaletsa batho hore ba itšepe. Mokhoa ona o thehiloe khopolong ea hore: Haeba ho loketse ho babatsa bana hanyenyane feela, ho ba babatsa haholo ho molemo le ho feta. Ka lehlakoreng le leng, batsoali ba ile ba fuoa maikutlo a hore ha ba khalemela bana, ba tla ba nyahamisa. U ne u tla nkoa u le motsoali e mobe, haeba u sa latele mokhoa oo o ratoang oa ho khothalletsa bana hore ba itšepe. Batsoali ba ne ba bolelloa hore ha baa lokela ho nyahamisa bana ba bona.
Kahoo, batsoali ba bangata ba ile ba qala ho babatsa bana ba bona ka ho feteletseng, esita leha bana bao ba ne ba sa etsa letho le tšoaneloang ke pabatso. Ba ne ba babatsa bana ba bona ho sa tsotellehe hore na ba finyelletse ntho e nyenyane hakae; phoso leha e le efe eo ba e etsang ho sa tsotellehe hore na e khōlō hakae, ba ne ba e hlokomoloha. Batsoali bao ba ne ba lumela hore e le hore bana ba bona ba itšepe, ba lokela ho hlokomoloha lintho tse mpe tseo ba li etsang ’me ba shebe tse ntle feela. Ho etsa bana hore ba itšepe e ne e le ntho ea bohlokoa haholo ho feta ho ba ruta ho finyella lintho tse tla etsa hore ba thabe hobane ba li sebelelitse.
Seo Bibele e se buang. Bibele ea lumela hore ho loketse ho babatsa motho haeba a tšoaneloa ke ho babatsoa. (Matheu 25:19-21) Empa ha batsoali ba babatsa bana hobane feela ba batla ho ba khotsofatsa, seo se ka ’na sa etsa hore ba be le boikutlo bo fosahetseng ka seo ba leng sona. Ka nepo, Bibele e re: “Haeba leha e le mang a inahana hore ke ho hong ha e se letho, o thetsa kelello ea hae.” (Bagalata 6:3) Ka ho utloahalang, Bibele e re ho batsoali: “Se time ngoana khalemelo; leha u mo shapa ka thupa, a ke ke a shoa.” *—Liproverbia 23:13, Bibele ea Sesotho.
Seo u ka se etsang. Ikemisetse ho khalemela bana ha ho hlokahala le ho ba babatsa ha ho hlile ho loketse. U se ke ua babatsa bana ba hao hobane feela u batla ho ba thabisa. Seo se ka ’na sa se ke sa atleha. Buka ea Generation Me, e re: “U itšepa e le kannete ha u ntlafatsa bokhoni ba hao hanyane ka hanyane ’me u ithuta lintho, eseng ha u bolelloa hore u motho oa bohlokoa hobane feela u phela.”
“U se ke ua inahana haholo ho feta kamoo ho hlokahalang. Ho e-na le hoo, ikokobetse.”—Baroma 12:3, Good News Translation
2 Ho ba Sireletsa ka ho Feteletseng
Bothata. Ho bonahala eka bacha ba bangata ba qalang ho sebetsa ha baa itokisetsa ho tobana le mathata. Ba bang ba sithabela haholo le ha ba bolelloa ka liphoso tse nyenyane tseo ba li entseng. Ba bang ho boima ho ba khotsofatsa, ’me ba nka mosebetsi hafeela ba lumela hore o tšoanela maemo a bona. Ka mohlala, bukeng e reng Escaping the Endless Adolescence, Dr. Joseph Allen o bua ka mohlankana ea ileng a bua tjena ha a ne a mo hlahlobela mosebetsi: “Ke nahana hore ka linako tse ling likarolo tsa mosebetsi ona li ka ’na tsa bora, ’me ’na ha ke batle ho boreha.” Dr. Allen oa ngola: “Ho bonahala eka mohlankana eo o ne a sa utloisise hore mosebetsi o mong le o mong o na le likarolo tse itseng tse borang. Ho tlile joang hore mohlankana ea lilemo tse 23 a se ke a tseba seo?”
Bothata bo bile hokae? Lilemong tsa marao tjena, batsoali ba bangata ba ’nile ba ikutloa ba tlameha ho sireletsa bana ba bona bothateng leha e le bofe. U etsa joang ha morali oa hao a feitse tlhahlobo? Na u itšunya tabeng eo, ’me u laela tichere ea hae hore e nyolle limmaraka tsa hae? U etsa joang ha mora oa hao a lokela ho lefa tekete ea ho tlōla molao oa tsela? Na u mo lefella eona? U etsa joang haeba a lahlane le motho eo a neng a ratana le eena? Na u beha motho e mong molato oa hore ebe ba lahlane?
Le hoja ka tlhaho u ka batla ho sireletsa bana ba hao, ho ba sireletsa ka ho feteletseng ho ka ba fa maikutlo a mabe—hore ha baa lokela ho nka boikarabelo ka liketso tsa bona. Buka ea Positive Discipline for Teenagers e re: “Ho e-na le hore ba ithute hore ba ka khona ho mamella bohloko le ho soetseha, esita le ho ithuta linthong tseo, bana [ba joalo] ba hōla e le baithati, ba kholisehile hore batsoali ba bona le batho ba bang ba tlamehile ho ba etsetsa lintho.”
Seo Bibele e se buang. Ho tobana le mathata ke karolo ea bophelo. Ha e le hantle, Bibele e re: “Batho bohle ba hlaheloa ke lintho tse mpe!” (Moeklesia 9:11, Easy-to-Read Version) Batho bao ba akarelletsa le ba lokileng. Ka mohlala, moapostola oa Mokreste Pauluse, o ile a mamella mathata a mangata nakong ea ha a etsa mosebetsi oa hae oa boboleli. Leha ho le joalo, ho tobana le mathata ho ile ha mo ruisa molemo! O ile a ngola a re: “Maemong afe kapa afe ao ke leng ho ’ona, ke ithutile ho khotsofala. . . . Ke ithutile sephiri sa ho khora hammoho le ho lapa, ho ba le ho hongata haholo le ho hloka.”—Bafilipi 4:11, 12.
Seo u ka se etsang. U nahanne ka hore na bana ba hao ba hōlile hakae kelellong, loanela ho latela molao-motheo ona oa Bibele o reng: “E mong le e mong o tla jara mojaro oa hae.” (Bagalata 6:5) Haeba mora oa hao a fumana tekete ea ho tlōla molao oa tsela, mohlomong ho ka ba molemo hore u mo tlohelle hore a e lefe ka chelete ea hae eo le mo fang eona kapa ka moputso oa hae. Haeba morali oa hao a feila tlhahlobo, mohlomong seo se lokela ho mo phaphamisa hore nakong e tlang ha a il’o ngola, a itokise hantle. Haeba mora oa hao a lahlane le motho eo a ratanang le eena, mo tšelise—empa ka nako e loketseng, mo thuse hore a nahane ka lipotso tse kang, ‘Ha ke talima morao, na ntho e ntlhahetseng e mpontšitse lintho tseo ke lokelang ho ntlafatsa ho tsona?’ Bana ba tsebang ho itharollela mathata, ba ba le mamello ’me baa itšepa—e leng litšobotsi tsa bohlokoa tseo ba ke keng ba e-ba le tsona haeba ba lula ba namoleloa.
“E mong le e mong a ke a leke seo mosebetsi oa hae o leng sona, joale o tla ba le sesosa sa thabo e khaphatsehang.”—Bagalata 6:4
3 Ho ba fa Ntho e ’Ngoe le e ’Ngoe eo ba e Batlang
Bothata. Phuputsong e entsoeng bacheng, karolo e etsang 81 lekholong e boletse hore ‘ho rua’ ke habohlokoa haholo ho feta ho thusa batho ba bang. Empa ho lelekisa leruo ha ho tlise khotsofalo. Ha e le hantle, phuputso eo e bontša hore batho ba lelekisang leruo ha baa thaba ho e-na le hoo, ba na le khatello e eketsehileng maikutlong. Ba boetse ba na le mathata a eketsehileng ’meleng le kelellong.
Ke eng se bakang bothata? Maemong a mang, bana ba hōlisetsoa malapeng a hahamallang leruo. Buka ea The Narcissism Epidemic e re: “Batsoali ba batla ho thabisa bana ba bona, bana le bona ba batla lintho. Kahoo batsoali ba ba rekela lintho. Ebe bana baa thaba, empa ka nakoana e seng kae. Ebe ba batla lintho tse eketsehileng.”
Indasteri e etsang lipapatso e nka monyetla ka boemo bona ba batho ba lulang ba batla ho reka. E fa batho maikutlo a kang, ‘U lokela ho ba le lintho tse ntle ka ho fetisisa, lia u tšoanela.’ Bacha ba bangata ba khotsoe mantsoe ana ’me hona joale ba likolotong, ba hlōleha ho lefella lintho tse ba “tšoanelang.”
Seo Bibele e se buang. Bibele ea lumela hore re hloka chelete. (Moeklesia 7:12) Ka nako e tšoanang, e lemosa hore “lerato la chelete ke motso oa mefuta eohle ea lintho tse mpe.” E phaella ka ho re: “ka ho hahamalla lerato lena ba bang . . . ba itlhabile hohle ka bohloko bo boholo.” (1 Timothea 6:10) Bibele e re khothalletsa hore re se ke ra lelekisa leruo, empa re khotsofale ha re e-na le lintho tseo re li hlokang hore re phele.—1 Timothea 6:7, 8.
“Ba ikemiselitseng ho rua ba oela molekong le lerabeng le litakatsong tse ngata tse se nang kelello le tse kotsi.”—1 Timothea 6:9
Seo u ka se etsang. Joaloka motsoali, hlahloba boikutlo boo u nang le bona ka chelete le ka lintho tseo e ka li rekang. Etelletsa lintho tsa bohlokoa pele ’me u thuse le bana ba hao ho etsa se tšoanang. Buka ea The Narcissism Epidemic e qotsitsoeng pejana, ea eletsa: “Batsoali le bana ba ka qala ho buisana ka lintho tse kang, ‘Ke neng moo ho reka lintho ha li nyehlisitsoe ho loketseng? Ke neng ha ho sa lokela?’ ‘Ha u etsa sekoloto, u tla lefa tsoala e kae?’ ‘Ke neng moo u kileng ua reka ntho e itseng hobane feela ho na le motho ea reng u e reke?’”
E-ba hlokolosi hore u se ke ua rekela bana lintho tse ngata ka morero oa ho koahela mathata ao le lokelang ho a rarolla. Buka ea The Price of Privilege e re, “Ke ntho e tsebahalang hore ho koahela mathata ka ho reka lintho tse ngata ha ho atlehe. Mathata a lokela ho rarolloa ho sebelisoa kelello, bohlale le kutloelo-bohloko, eseng ka ho reka lieta le mekotla.”
^ ser. 11 Bibele ha e tšehetse taba ea hore bana ba hlekefetsoe ’meleng kapa maikutlong. (Baefese 4:29, 31; 6:4) Batsoali ba lokela ho shapa bana ka morero oa ho ba ruta, eseng ho ntšetsa khalefo ho bona.


text:
Bukana ea Machaba e Rutang ka Litšoantšo
Odval o lula Mongolia. Ha a tsebe hantle hore na o na le lilemo tse kae, empa o nahana hore o hlahile ka 1921. Ha e sa le ngoana, o ne a lisa liphoofolo tsabo ’me o ile a ea sekolong selemo se le seng feela. Ha a tsebe ho bala. Empa morao tjena ho ile ha tsoa bukana e mebala-bala e ileng ea mo thusa hore a tsebe Molimo ’me a ithute ka bokamoso bo thabisang bo boloketsoeng ba mo mamelang. Tsebo eo e mo amme pelo.
Bukana ena e hatisitsoeng ka 2011 ke Lipaki Tsa Jehova e fumaneha ka mefuta e ’meli. E le ’meli e na le litšoantšo tse ntle empa e fapane ka hore e ’ngoe e na le mantsoe a mangata ho feta e ’ngoe.
Haufinyane bukana e nang le mantsoe a mangata ea Mamela Molimo ’me U Phele ka ho sa Feleng, e tla fumaneha ka lipuo tse 583; ha e ’ngoe ea, Listen to God, e tla ba ka tse 483. Bapisa sena le Phatlalatso e Akaretsang ea Litokelo Tsa Botho ea Machaba a Kopaneng, eo ka October 2013 e neng e se e fetoletsoe ka lipuo tse 413. Ho phaella moo, ho se ho hatisitsoe likopi tse ka bang limilione tse 80 tsa libukana tsena tse peli.
Brazil, nkhono e mong o ile a amohela ka thabo bukana ea Listen to God ’me a re: “Hoa thabisa ho tseba hore ho na le batho ba tsotellang batho ba tšoanang le ’na. Ke ne ke sa amohele limakasine tsa lōna hobane ha ke tsebe ho bala. Empa ke batla bukana ena.”
Brigitte, e leng mosali ea sa tsebeng ho bala ea lulang Fora, o ile a re: “Ke sheba litšoantšo tse bukaneng ena letsatsi le leng le le leng.”
Paki e ’ngoe ea Afrika Boroa, e ile ea ngola ea re: “Ha ke e-s’o ka ke fumana bukana e molemo ho feta ena e ka thusang batho ba tšimong ea Sechaena ho ithuta linnete tsa Bibele. Ke ’nile ka ithuta le batho ba tsoang univesithing, ba bohlale haholo le ba sa tsebeng ho bala hantle
Lipaki tse ling tsa Jeremane li ithuta le banyalani ba bang ba rutehileng. Monna o ne a khahluoe haholo ke bukana ena ’me o ile a re: “Ke hobane’ng ha u sa ka ua mpha bukana ee pejana? E nthusa hore ke utloisise liketsahalo tsa Bibele le mantsoe habonolo.”
Mosali e mong oa Australia o ile a re: “Ke lutse nako e telele le baitlami matlong a bona. Ke ne ke tloaelane le baeta-pele ba kereke haholo. Empa ha ho le ea mong oa bona ea ileng a nthuta hore na ’Muso oa Molimo ke’ng. Litšoantšo tse bukaneng ena li nthusitse hore ke utloisise hore na ha e le hantle Matheu 6:
Ofisi ea lekala ea Lipaki Tsa Jehova e Canada e ile ea ngola ea re: “Ka mor’a ho fumana bukana ea Listen to God ka Sekrio, batho ba bangata ba tšimong ea Masierra Leone, ba ’nile ba susumelletseha hore ba babatse Lipaki Tsa Jehova ka hore ba sebetsa ka thata ho phatlalatsa molaetsa Bibele. Ba bang ba ile ba re, ‘Lea re tsotella le hoja batho ba bangata ba sa re tsotelle.’ ”


text:
Hobane’ng Jesu a Bitsoa Mor’a Molimo?
Karabo ea Bibele
Molimo ha a na mosali ea neng a ka mo tsoalla bana. Empa ke eena ea ’Mōpi oa lintho tsohle tse phelang. (Tšenolo 4:11)
Kahoo, motho oa pele eo Molimo a mo bōpileng, e leng, Adama, o bitsoa “mora oa Molimo.” (Luka 3:38) Ka ho tšoanang, Bibele e ruta hore Jesu o ile a bōptjoa ke Molimo.
Ka lebaka leo, Jesu le eena o bitsoa “Mora oa Molimo.”—Johanne 1:49.
Molimo o ile a bōpa Jesu pele ho Adama.
Mabapi le Jesu, moapostola Pauluse o ile a ngola a re: “Ke setšoantšo sa Molimo ea sa bonahaleng, letsibolo la pōpo eohle.” (Bakolose 1:15) Bophelo ba Jesu bo ile ba qala nako e telele pele a tsoalloa setaleng Bethlehema.
Ha e le hantle, Bibele e re o bile teng “linakong tsa pele, matsatsing a nako e sa lekanyetsoang.” (Mikea 5:2) Joaloka Mor’a Molimo oa letsibolo, Jesu e ne e le motho oa moea leholimong pele a tsoaloa e le motho lefatšeng.
Jesu ka boeena o itse: “Ke tsoa libakeng tse holimo.”—Johanne 6:38; 8:23.


text:
Na Molimo ke Eena ea re Bakelang Mahlomola?
Karabo ea Bibele
Bibele e latola seo bosehla! Jehova Molimo o ne a sa rera hore batho ba be mahlomoleng. Leha ho le joalo, batho ba babeli ba pele ba ile ba fetohela puso ea Molimo, ba khetha ho ipehela melao ea botle le bobe. Ba ile ba furalla Molimo ʼme ba kotula litholoana tsa teng.
Kajeno re utloa liphello tsa khetho ea bona e mpe. Empa ho hang Molimo ha aa ka a qapa mahlomola a batho.
Bibele e re: “Ha a le tlas’a teko, ho se ke ha e-ba le ea reng: ‘Ke ntse ke lekoa ke Molimo.’ Etsoe Molimo a ke ke a lekoa ka lintho tse mpe kapa hona hore o leka leha e le mang ka tsona.” (Jakobo 1:13) Mahlomola a ka hlahela motho leha e le ofe—esita le bao Molimo a ba ratang.


text:
SEHLOOHO SE KA NTLE
Kamoo U ka Sebelisang Nako ea Hao ka Bohlale
“Ekare nka be ke e-na le nako e ngata!” U kile ua bua mantsoe aa hangata hakae? Batho ba na le nako e lekanang, ba matla le ba ruileng ha ba na e ngata ho feta ba tlaase le ba futsanehileng. Ho feta moo, ha ho na morui kapa mofutsana ea ka ipolokelang eona. Ha nako e fetile e fetile. Kahoo, ke habohlokoa hore re sebelise eo re nang le eona hantle. Re ka etsa see joang? Hlokomela lintho tse ’nè tse thusitseng batho ba bangata hore ba sebelise nako ea bona ka bohlale.
Ea 1: Hlophisa Lintho Hantle
Beha lintho tsa bohlokoa pele. Bibele e ea eletsa: “Nepisisa lintho tsa bohlokoa haholo.” (Bafilipi 1:10) Etsa lethathamo la lintho tse potlakileng le tsa bohlokoa tseo u lokelang ho li etsa ’me u hopole hore ntho eo e leng ea bohlokoa—joaloka ho pheha lijo tsa mantsiboea—e ka ’na ea se ke ea e-ba ntho e potlakileng. Hape ntho e ka ’nang ea bonahala e potlakile—joaloka ho il’o shebella lenaneo leo u le ratang thelevisheneng—e ka ’na ea se ke ea e-ba ntho ea bohlokoa. *
Nahanela pele. Moeklesia 10:10, (Bibele ea Sesotho) e re: “Ha tšepe e le botsoa, e sa leotsoe, ea sebetsang ka eona o tšoanetse ho etsa ka matla; bohlale bo ka tsosetsa motho masene.” Re ithuta’ng ntlheng ee? Rera esale pele lintho tseo u tla li etsa e le hore u sebelise nako ea hao ka bohlale. Behella ka thōko lintho tseo e seng tsa bohlokoa kapa u fokotse nako eo u e qetang ho tsona, kaha li ka u jella nako e ngata ’me tsa etsa hore u khathale. Haeba u bona hore u na le nako e eketsehileng hobane u qetile mosebetsi oa hao kapele, e ka ba hantle hore u etse oo u neng u rerile ho o etsa hamorao. Ha u nahanela pele u tla etsa mosebetsi oa hao ka bokhabane joaloka monna ea bohlale ea leotsang tšepe ea hae.
Fokotsa lintho tse sa hlokahaleng. Ithute ho qoba ho etsa lintho tseo e seng tsa bohlokoa kapa tse u senyetsang nako. Ho etsa mesebetsi e mengata haholo le ho phetha mabaka a mangata, ho ka u bakela khatello ha ba ha etsa hore u se ke ua thaba.
Ea 2: Qoba ho Etsa Lintho Tse Senyang Nako
Ho lieha ho etsa lintho le ho tsila-tsila. “Ea elang moea hloko a ke ke a jala, ea talimang maru a ke ke a kotula.” (Moeklesia 11:4) Re ithuta’ng ntlheng ee? Ho lieha ho etsa lintho ho ka u senyetsa nako le ho u sitisa ho phetha mosebetsi oa hao hantle. Sehoai se emelang hore maemo a leholimo a be matle, se ka ’na sa se ke sa jala kapa sa kotula. Ka ho tšoanang, re ka ’na ra lumella maemo a sa tsitsang a bophelo ho re sitisa ho etsa qeto. Kapa ra nahana hore re lokela ho batlisisa ntho e ’ngoe le e ’ngoe ka ntho e itseng pele re etsa qeto ea ho e etsa. Ke ’nete hore ke habohlokoa hore motho a etse lipatlisiso le ho nahanisisa hantle pele a etsa liqeto tsa bohlokoa. Liproverbia 14:15 e re: “Ea masene o nahana ka mehato ea hae.” Empa ’nete ke hore re etsa liqeto tse ngata re se na boitsebiso bo feletseng ka ntho e itseng.—Moeklesia 11:6.
Ho lebella ho etsa lintho ka tsela e phethahetseng. Jakobo 3:17 e re: ‘Bohlale bo tsoang holimo, kapa ho Molimo bo na le kahlolo e molemo.’ Ke ’nete hore ho nepahetse hore motho a lakatse ho etsa lintho hantle! Empa ka linako tse ling, re ka rera ho finyella lintho tse khōlō haholo hoo re ka ’nang ra soetseha kapa ra hlōleha ho li finyella. Ka mohlala, motho ea ithutang puo e ’ngoe o lokela ho lebella hore o tla etsa liphoso ’me a ikemisetse ho ithuta ho tsona. Leha ho le joalo, motho ea batlang ho etsa lintho ka tsela e phethahetseng a ka ’na a tšaba ho etsa liphoso—e leng se ka ’nang sa mo sitisa ho ntlafatsa. E ka ba hantle hore re se ke ra lebella lintho tse khōlō haholo! Liproverbia 11:2 e re: “Bohlale bo ho ba inyenyefatsang.” Ho feta moo, batho ba inyenyefatsang le ba ikokobelitseng ha ba inke e le ba bohlokoa ho tlōla.
“Ha u lefelle lintho ka chelete. u li lefella ka nako.”—What to Do Between Birth and Death
Ea 3: E-ba le Teka-tekano ’me U Shebe Lintho ka Tsela ea Sebele
Leka-lekanya mosebetsi le boithabiso. “Phomolo e tletseng letsoho e molemo ho feta mosebetsi o boima o tletseng matsoho a mabeli le ho lelekisa moea.” (Moeklesia 4:6) Batho ba sebetsang ho tlōla tekanyo, ba itima monyetla oa ho thabela “mosebetsi o boima o tletseng matsoho a mabeli.” Ba qetella ba se na nako ’me ba lula ba khathetse. Ka lehlakoreng le leng, motho ea botsoa o khetha “matsoho a mabeli a tletseng” phomolo ’me o senya nako e ngata. Bibele e re khothalletsa hore re be le teka-tekano: Sebetsa ka thata ’me u khole litholoana tsa mosebetsi oa matsoho a hao. Thabo e joalo ke “mpho ea Molimo.”—Moeklesia 5:19.
Robala ka ho lekaneng. Mongoli e mong oa Bibele o ile a re: “Ke tla sekama ’me ke robale ka khotso.” (Pesaleme ea 4:8) Batho ba bangata ba baholo ba hloka ho robala bonyane lihora tse robeli e le hore ba ka ba matla ’meleng, ba khone ho nahana hantle le ho utloisisa lintho. Ho latela ntlha ena e qetellong, ho robala ke tsela e molemo ea ho sebelisa nako hobane ho thusa motho ho tsepamisa kelello le ho hopola lintho, e leng se mo nolofalletsang ho ithuta. Leha ho le joalo, ha motho a sa robale ka ho lekaneng, seo se ka mo sitisa hore a ithute hantle, sa etsa hore a bake likotsi, a lule a etsa liphoso le ho ba bohale.
Rera ho etsa lintho tseo u ka khonang ho li finyella. “Se bonoang ka mahlo se molemo ho e-na le se laba-labeloang ke pelo.” (Moeklesia 6:9, Bibele ea Sesotho) See se bolela’ng? Motho ea bohlale ha a lumelle hore lintho tseo a li lakatsang li laole bophelo ba hae, haholo-holo ha ho se bonolo ho li finyella. Kahoo, ha a khelosoe ke lipapatso tse khahlang kapa ho reka ka mokitlane. Ho e-na le hoo, o ithuta ho khotsofalla ho etsa lintho tseo a ka khonang ho li finyella.
Ea 4: Tataisoa ke Melao ea Boitšoaro e Lokileng
Nahana ka melao ea hao ea boitšoaro. Melao ea hao ea boitšoaro e u thusa ho ahlola hore na ke lintho life tse nepahetseng, tsa bohlokoa le tseo u ka sebelisang nako ea hao ho tsona. Ke eona e laolang hore na bophelo ba hao bo tla ba joang. Ka lebaka leo, melao e lokileng e tla u thusa hore u rere ho etsa lintho tseo u tla khona ho li finyella le ho sebelisa nako ea hao ka bohlale ka hohle kamoo u ka khonang. U ka fumana melao e joalo hokae? Batho ba bangata ba sebelisa Bibele hobane ba hlokometse hore e na le likeletso tse bohlale ka ho fetisisa.—Liproverbia 2:6, 7.
Etsa hore lerato ebe molao oa hao oa boitšoaro o ka sehloohong. Bakolose 3:14 e re: Lerato “ke tlamo e phethahetseng ea bonngoe.” Re ke ke ra thaba e le kannete le ho ikutloa re sireletsehile ha re sa ratoe, haholo-holo ka lapeng. Ha e le hantle, batho ba hlokomolohang ntlha ena, ka hore ba nke ho batla maruo kapa mosebetsi e le tsona lintho tsa bohlokoa, ba ke ke ba thaba. Ke ka lebaka leo Bibele e reng lerato ke lona le lokelang ho ba ka sehloohong, ’me e bua ka lona ka makhetlo a mangata.—1 Bakorinthe 13:1-3; 1 Johanne 4:8.
Iphe nako ea ho ithuta ka Molimo. Monna ea bitsoang Geoff o ne a e-na le mosali ea mo ratang, bana ba babeli ba thabileng, metsoalle e molemo le mosebetsi o lefang hantle e le mooki ea fanang ka thuso ea bongaka maemong a tšohanyetso. Leha ho le joalo, mosebetsi oa hae o ne o etsa hore a lule a bona batho ba utloang bohloko le ba shoang. O ile a re: “Na bophelo bo lokela ho ba tjee?” Eaba ka letsatsi le leng o bala sengoliloeng se thehiloeng Bibeleng se hatisitsoeng ke Lipaki Tsa Jehova, ’me a fumana likarabo tse mo khotsofatsang.
Geoff o ile a bolella mosali oa hae le bana ba hae seo a neng a ithuta sona, ’me le bona ba khahloa ke seo ba se utloang. Litho tsa lelapa leo li ile tsa qala ho ithuta Bibele, e leng se ileng sa ntlafatsa bophelo ba tsona le ho li thusa hore li sebelise nako ka bohlale. Ho ithuta Bibele ho ile ha boela ha li fa tšepo e babatsehang ea ho phela ka ho sa feleng lefatšeng le se nang lefu le mahlomola.—Tšenolo 21:3, 4.
Se etsahaletseng Geoff se re hopotsa mantsoe a Jesu Kreste, ha a ne a re: “Ho thaba ba elang hloko tlhoko ea bona ea moea.” (Matheu 5:3) Na u ikemiselitse ho behella ka thōko nako ea ho ithuta ka Molimo? Ha e le hantle, ho etsa joalo ho tla u fa bohlale ba hore u phele ka tsela e molemo ka ho fetisisa.
^ ser. 5 Sheba “Litsela Tse 20 Tsa ho Ipha Nako e Eketsehileng,” makasineng ea Tsoha! ea April 2010.


text:
Lithuto Tsa Bibele
Bibele e fana ka keletso e molemo ka ho fetisisa tabeng ea ho sebetsana le maemo a thata haholo bophelong. E pakiloe ka lilemo tse makholo hore ke ea bohlokoa. Karolong ena, u tla hlokomela kamoo keletso ea Bibele e sebetsang kateng.—2 Timothea 3:16, 17.
Lihlooho Tse Fumanehang
Bibele e Re’ng ka Easter?
Ithute ka lintlha tse hlano tse buang ka tšimoloho ea meetlo ea matsatsi a phomolo a Easter.
Lefu la Jesu le re Thusa Joang?
Sebe sa motho oa pele, Adama, le lefu la Jesu lia amana. Joang?
Se ka Thusang Malapa
BANYALANI
Litsela Tsa ho Sebelisa Chelete ka Bohlale
U se ke ua emela hore chelete ea hao e fele pele u ka hlahlobisisa tsela eo u e sebelisang ka eona. Ithute kamoo u ka laolang tsela eo u sebelisang chelete ka eona pele e tsoa taolong.
BATSOALI
Ha Mocha a Intša Kotsi
Bacha ba bang ba intša kotsi ka boomo. Ke’ng e etsang hore ba etse see? U ka thusa ngoana oa hao joang?


text:
Mphaki is a community council located in the Quthing District of Lesotho. Its population in 2006 was 20,288.[3]
The community of Mphaki includes the villages of Aupolasi (Tlokoeng), Aupolasi (Tšitsong), Borokoana, Ha 'Moloki, Ha Binare, Ha Feke, Ha Folosiri, Ha Kelebone, Ha Khethisa, Ha Komntanta, Ha Kooko, Ha Kurulane, Ha Lazaro (Liteleng), Ha Lazaro (Lithakong), Ha Lebeko, Ha Lefelisa, Ha Lethena, Ha Machesetsa, Ha Machesetsa (Taung), Ha Machesetsa (Thoteng), Ha Maeke, Ha Mafa, Ha Mahlomola, Ha Makatikele, Ha Makoae, Ha Malimabe, Ha Mantsoinyana, Ha Maphasa, Ha Maruping, Ha Masenkane, Ha Matsie, Ha Mohapi, Ha Mohloli, Ha Moifo, Ha Mokhethi, Ha Mokhosi, Ha Mokoena, Ha Moreba, Ha Mosetlelo (Ha Masiu), Ha Motau, Ha Moteane (Mokhoabong), Ha Motjoli, Ha Motseko (Lekhalong), Ha Motsiri, Ha Noko, Ha Nthunya, Ha Pali, Ha Patereisi, Ha Peete, Ha Peterose, Ha Pheello, Ha Pitso, Ha Pokisi, Ha Qhoenya, Ha Queen, Ha Rafabia, Ha Ramosetsanyane, Ha Ramotsoanyane (Ha Masiu), Ha Rantsoelepa (Tiping), Ha Rasepelemane, Ha Rasepelemane (Koluololo), Ha Rasepelemane (Trouble Case), Ha Rasepelemane (Tsekong), Ha Sebota, Ha Sera, Ha Setsena, Ha Thaha, Ha Tlali, Ha Tlhaku, Ha Tlhaku (Maqhenebeng), Ha Tokelo, Ha Tsenki, Ha Tsepane, Ha Tšiu (Sebubeng), Ha Tsoene, Kelebone (Ha Motlhotlo), Khakeng, Khakeng (Maphepheng), Khakeng (Meeling), Khakeng (Thabaneng), Khalong-la-Likhama (Tšethe), Khohong (Ha Mokhethi), Kopanong, Lekhalong, Lekhalong (Terai Hoek), Letsatseng (Ha Ntami), Likhohloaneng, Limapa (Ha Lemeke), Limapa (Ha Mosehle), Litšinabelong, Mahlachaneng, Majakaneng, Makhalong, Makhetheng, Makoabating, Masoetseng, Matšela-Beli, Matsoapong, Matšoareng, Meriting, Motse-Mocha (Tšitsong), Mphaki (Ha 'Maletsoai), Mphaki (Ha Morulane), Mphaki (Makhalong), Nokong (Ha Nchaka), Paballong, Paballong (Pontšeng), Phahameng (Ha Tlali), Pholeng, Phuthing (Ha Rampeo), Pulane (Khohlong), Pulane (Letlapeng), Pulane (Moreneng), Pulane (Thabaneng), Raohang (Ha Hlotse), Rolong (Ha Masiu), Rothe, Sekhutloaneng, Sekokoaneng, Selomong, Thaba-Chitja, Thabang, Thabong (Tšitsong), Tiping, Tlapaneng, Tlokoeng (Ha Mokhethi), Tšethe, Tšieng, Tšitsong (Liphakoeng), Tšitsong (Phatlalla), Tšitsong (Raohang) and Tšoeneng (Tšitsong).[4]


text:
Dueling Disasters
Banjo #1: bada ding ding ding ding ding ding diiing...
Banjo #1: ding ding ding ding ding ding ding ding...
Banjo #2: bada ding ding ding ding ding ding diiing...
Banjo #2: ding ding ding ding ding ding ding ding...
Banjos #1 & #2 ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding ding
Hey, Cindy S. and btchelicious: Bada ding ding ding.


text:
Se ka Thusang Banyalani le Batsoali
“Na selemo sa pele se ka fela re ntse re nyalane?” “Kamehla ha re buisana, rea ngangisana—re ka khaotsa mokhoa oo joang?” “Nka bua le bana ba ka joang ka litaba tsa thobalano?” Lipotso tseo banyalani ba nang le tsona li ka bonahala li le ngata joaloka mehloli e fanang ka likarabo.
Ho sa tsotellehe hore na u hōletse hokae kapa setsong sefe, u tla hlokomela hore Bibele e fana ka keletso e sebetsang e ka ntlafatsang lenyalo la lōna le ho le thusa ho hōlisa bana ba lōna.


text:
Hole, Jodi, Hole, Sokha, Jaatishwar, Video, Song, Download, Hole Jodi Hole Sokha, Hole Jodi Hole Sokha video,Hole Jodi Hole Sokha video song, Hole Jodi Hole Sokha video song download, download Hole Jodi Hole Sokha , download Hole Jodi Hole Sokha video song, Jaatishwar Video Song Download, Jaatishwar Video Song, Jaatishwar Video , download Jaatishwar Video Song, download Jaatishwar Video,
Hole Jodi Hole Sokha Jaatishwar Video Song Download
Song Name: Hole Jodi Hole Sokha
Song Type: Video/MP4
Artist:Jaatishwar
Movie Name:Jaatishwar
Realesed On:2014


text:
Liboka Tsa Phutheho Tsa Lipaki Tsa Jehova
Ithute ka liboka tsa rōna. Fumana moo liboka li tšoareloang teng haufi le moo u lulang.
Re Etsa’ng Libokeng Tsa Rōna?
Lipaki Tsa Jehova li ba le liboka moo li rapelang teng habeli ka beke. (Baheberu 10:24, 25) Libokeng tsena, tseo mang kapa mang a ka eang ho tsona, re ithuta seo Bibele e se buang le kamoo re ka sebelisang lithuto tsa eona kateng bophelong ba rōna.
Boholo ba liboka tsa rōna ho na le moo bamameli ba hlalosang teng, feela joaloka baithuti ha ba le ka tlelaseng. Liboka li qala li be li phethoe ka pina le thapelo.
U ka tla libokeng tsa rōna leha u se Paki ea Jehova. E mong le e mong oa amoheloa. Ho kenoa mahala. Ha ho tsamaisoe sekotlolo sa koleke.
Sehopotso sa Lefu la Jesu
Hang ka selemo libakeng tse ngata lefatšeng lohle, re tšoara tšebeletso ea ho hopola lefu la Jesu.
Re e tšoara hobane a ile a laela balateli ba hae a re: “Le ’ne le etse sena ho nkhopola.” (Luka 22:19) Selemong se tlang tšebeletso ena ea sehopotso e tla ba ka Mantaha oa la 14 April, 2014. Rea u mema hore u be le rōna ketsahalong ena e khethehileng. Joaloka liboka tsohle tsa rōna, mang kapa mang o lumeletsoe ho ba teng sebokeng sena. Ho kenoa mahala ebile ha ho tsamaisoe sekotlolo sa koleke.


text:
SEHLOOHO SE KA NTLE
Ntoa e Ileng ea Fetola Lefatše
Lilemo tse lekholo tse fetileng, bahlankana ba limilione ba ile ba tloha malapeng a bo bona a sireletsehileng ’me ba ea ntoeng. Ba ile ba ea ntoeng ba cheseha, ba susumelitsoe ke ho rata linaha tsa habo bona. Ka 1914, moithaopi oa Leamerika o ile a ngola a re: “Ke thabile haholo ka lebaka la se larileng ka pele.”
Leha ho le joalo, ka ho panya ha leihlo thabo ea bona e ile ea fetoha masoabi. Ha ho na motho ea neng a nahana hore mabotho ao a maholo a sesole a ne a tla nka lilemo a hula ka thata ha a le Belgium le Fora. Ka nako eo, batho ba ile ba re ntoa eo ke “Ntoa e Khōlō.” Kajeno re e tseba e le ntoa ea pele ea lefatše.
Ntoa ea pele ea lefatše e ile ea e-ba e khōlō ka lebaka la palo ea batho ba ileng ba shoa. Ho hakanngoa hore ho ile ha shoa batho ba limilione tse 10 ’me ba limilione tse 20 ba ile ba holofala. Hape liphoso tse khōlō tseo batho ba ileng ba li etsa li ile tsa baka ntoa eo. Bo-ralipolotiki ba Europe ba ile ba hlōleha ho felisa liqabang tsa machaba hoo li ileng tsa ja setsi ho fihlela li baka ntoa ea lefatše lohle. Ntho ea bohlokoa le ho feta ke hore “Ntoa e Khōlō” e ile ea senya lefatše ka ho feletseng. E ile ea fetola lefatše ka tsela e ntseng e re ama esita le kajeno.
LIPHOSO TSE ILENG TSA SENYA HO TŠEPANA
Ntoa ea pele ea lefatše e ile ea qhoma ka lebaka la liphoso tseo batho ba ileng ba li etsa. Buka ea The Fall of the Dynasties—The Collapse of the Old Order 1905-1922 e re “baeta-pele ba Europe ba ne ba sa tsebe hore liqeto tseo ba neng ba li etsa lehlabuleng leo la 1914, ha batho ba ne ba phela ka khotso, li ne li tla tlisetsa lefatše lohle koluoa.”
Ka libeke tse seng kae, ho bolaoa ha khosana ea Austria ho ile ha etsa hore linaha tsohle tse khōlō tsa Europe li loane ntoa eo li neng li sa e batle. Matsatsi a ’maloa ka mor’a hore ntoa e qale, tona-khōlō ea Jeremane e ile ea botsoa: “Ke’ng e bakileng ntoa ee?” E ile ea araba e soabile, ea re: “Ache, ho hang ha ke tsebe.”
Baeta-pele ba ileng ba etsa liqeto tse ileng tsa etsa hore ntoa eo e qale, ba ne ba sa tsebe hore na liphello tsa eona e tla ba life. Empa ka mor’a nakoana masole a neng a le ntoeng a ile a hlokomela hore na ho etsahala’ng. Masole ao a ile a hlokomela hore bo-ralipolotiki ba ne ba a soetsitse, baruti ba ’ona ba a thetsitse le hore balaoli ba ’ona ba ne ba a tsoile tlaase. Ka tsela efe?
Bo-ralipolotiki ba ile ba tšepisa hore ntoa e ne e tla etsa hore batho ba phele hamolemo lefatšeng. Tona-khōlō ea Jeremane e ile ea re: “Re loanela khotso eo re neng re e-na le eona, setso le meetlo ea baholo-holo ba rōna le bokamoso ba rōna.” Mopresidente oa Amerika, Woodrow Wilson, o ile a kenya letsoho ho qaptjoeng ha lepetjo le reng ntoa e ka “etsa hore lefatše e be sebaka se sireletsehileng seo batho ba ka khethang ’muso oo ba nang le lentsoe ho oona.” Athe Brithani teng batho ba ne ba nahana hore e tla ba “ntoa ea makhaola-khang.” Kaofela ba ne ba fositse.
Baruti ba ile ba tšehetsa ntoa ka cheseho. Buka ea The Columbia History of the World e re: “Baruti ba neng ba tlameha ho ruta Bibele ba ile ba khothalletsa batho ho ea ntoeng. Batho bohle ba ile ba ea ntoeng ’me seo se ile sa etsa hore lehloeo le ate.” Baruti ba ile ba khothalletsa lehloeo ho e-na le ho le felisa. Buka ea A History of Christianity e re: “Baruti ba ile ba hlōleha kapa ba ne ba sa ikemisetsa ho nka tumelo ea Bokreste e le ea bohlokoa ho feta bochaba. Batho ba bangata ba ne ba amahanya Bokreste le ho rata naha. Masole a Bakreste a tsoang likerekeng tse fapaneng a ne a khothalletsoa hore a bolaeane ka lebitso la Mopholosi oa ’ona.”
Balaoli ba ile ba tšepisa masole hore ba tla hlōla ntoa kapele le habonolo, empa seo ha sea ka sa etsahala. Ho e-s’o ee kae, mabotho a ba lireng a ile a tlalloa ke naha, phalo ea ema le lesimela. Ka mor’a moo masole a limilione a ile a tobana le seo rahistori e mong a ileng a se hlalosa e le “tlokotsi e sehlōhō ka ho fetisisa eo motho a kileng a e mamella ’meleng le maikutlong.” Ho sa tsotellehe tsela eo batho ba neng ba shoa ka eona, balaoli ba ile ba ’na ba ba qobella hore ba kene khabong le hoja ho ne ho nyolosetsa. Ha ho makatse hore ebe masole a mangata a ile a koeneha.
Ntoa ea pele ea lefatše e ile ea ama batho joang? Ha buka e ’ngoe ea histori e qotsa mantsoe a lesole le leng, e re: “Ntoa . . . e ile ea senya likelello tsa batho le tsela eo ba etsang lintho ka eona.” Ka sebele, ka lebaka la ntoa eo, mebuso kaofela e ile ea nyamela. Ntoa eo e sehlōhō e ile ea e-ba eona qaleho ea tšollo e tšabehang ea mali lilemong tse lekholo, eo batho ba kileng ba e bona. Batho ba bangata ba ile ba qala ho fetohela mebuso le ho etsa literaeke.
Ke hobane’ng ha ntoa eo e ile ea ferekanya lefatše? Na e ile ea e-ba feela kotsi e khōlō ea tšohanyetso? Na ho na le ntho eo likarabo tsa lipotso tsee li e senolang ka bokamoso ba rōna?


text:
Na Molimo o na le Lebitso?
Karabo ea Bibele
Motho e mong le e mong o na le lebitso le mo khethollang. Na hase ntho e utloahalang hore Molimo le eena a be le lebitso? Batho ba khona ho theha setsoalle ha ba tseba mabitso a ba bang ’me ba a sebelisa. Na ho lokela ho etsahala se fapaneng ha ho tluoa tabeng ea ho theha setsoalle le Molimo?
Ka Bibeleng, Molimo o re: “Ke ’na Jehova. Ke lona lebitso la ka.” (Esaia 42:8)
Le hoja a e-na le litlotla tse ngata, tse kang “Molimo ea Matla ’Ohle,” “’Musi Morena” le “’Mōpi,” o fa barapeli ba hae tlotla ka ho ba mema hore ba mo bitse ka lebitso la hae le mo khethollang.—Genese 17:1; Liketso 4:24; 1 Petrose 4:19.
Liphetolelo tse ngata tsa Bibele li na le lebitso la Molimo ho Exoda 6:3.
Lengolo leo le re: “Ke ne ke ee ke hlahe ho Abrahama, Isaka le Jakobo ke le Molimo ea Matla ’Ohle, empa ke ne ke sa itsebahatse ho bona ka lebitso la ka la Jehova.”
Jehova ke tsela eo lebitso la Molimo le bitsoang ka eona ka Senyesemane, e ’nileng ea sebelisoa ka lilemo tse makholo. Le hoja litsebi tse ngata li khetha ho sebelisa lentsoe “Yahweh,” Jehova ke lebitso le tsejoang hohle. Karolo e qalang ea Bibele e ne e sa ngoloa ka Senyesemane empa e ne e ngotsoe ka Seheberu, e leng puo e baloang ho tloha ka ho le letona ho ea ka ho le letšehali. Puong eo, lebitso la Molimo le hlaha ka liluma-’moho tse ’nè, e leng יהוה. Litlhaku tseo tse ’nè tsa Seheberu—tse fetoletsoeng e le YHWH—li tsejoa ka hore ke Litlhaku tse ’nè tsa Seheberu tse emelang lebitso la Molimo.


text:
Livideo tse ho JW.ORG
Hlahloba pokello ea rōna ea livideo e Inthaneteng ho ea ka tatellano ea lihlooho. Shebella kapa u kopitse livideo tse thehiloeng Bibeleng tse ka thusang malapa, bacha le bana. Bona livideo tse buang ka Lipaki tsa Jehova.
BOPHELO BA BETHELE
Sebaka sa Liketsahalo Tsa Histori Ntlo-khōlō
Ithute ka histori ea Bakreste ba mehleng ea pele le lefa la moea la Lipaki Tsa Jehova. Sebaka sena se akarelletsa litokomane tse makholo, lifoto le mesebetsi e meng ea matsoho.
SEO BACHA BA BANG BA SE BUANG
Seo Bacha ba Bang ba se Buang ka Chelete
Fumana malebela mabapi le ho boloka chelete, ho e sebelisa le ho e beha sebakeng sa eona.
E-BA MOTSOALLE OA JEHOVA
“Jehova . . . o Bōpile Lintho Tsohle”
Na ua tseba hore na Molimo o ile a bōpa eng pele? Ithute le Kalebe hore na lintho li ile tsa bōptjoa ka tatellano joang.
LIVIDEO TSE FUMANEHANG
Mora ea Lehlasoa o Khutlela Hae
Ka masoabi, bacha ba ka susumetsoa hore ba lahle tsela ea Bokreste eo ba hōlisitsoeng ka eona. Shebella likotsi tseo bacha ba tobanang le tsona kajeno.
LIVIDEO TSA LIPOPAE
Motsoalle oa ’Nete ke ea Joang?
Ho bonolo ho fumana metsoalle eo e seng ea ’nete, kahoo, u ka fumana motsoalle oa ’nete joang?
LIKETSAHALO TSE KHETHEHILENG
Lintlha-khōlō Tsa Kabo ea Mangolo ea Sehlopha sa Bo135 sa Sekolo sa Gileade
Sekolo sena sa Bibele, se rupela baboleli ba Lipaki Tsa Jehova ba nang le boiphihlelo hore ba atlehe likabelong tsa bona.
Ke Hobane’ng ha U Lokela ho Ithuta Bibele?
Bibele e thusa batho ba limilione hore ba fumane likarabo tsa lipotso tsa bohlokoa bophelong. Na u ka rata ho ba e mong oa bona?
UNITED STATES
Litaba Tsa Morao-rao: Lipaki Tsa Jehova li Rekisa Mehaho
Mehaho e mehlano e Brooklyn, New York, e phethile karolo ea bohlokoa historing ea mokhatlo oa rōna. Bala ka merero ea rōna ea ho fallisa ntlo-khōlō ea rōna.
E-BA MOTSOALLE OA JEHOVA
E-ba Makhethe ’me U Hloeke
Jehova o behile ntho e ’ngoe le e ’ngoe sebakeng sa eona. Ithute hore na le uena u ka ba makhethe ’me ua hloeka joang!


text:
Tse Hlokolosi mabapi le Tsamaiso e ntjha ya Demokerasi
Bill ya Ditokelo ya Mokudi
Ka la 25 Phupu 2004, koranta ya The New York Times e ngotse tjena: “Mosenatoro John Edwards, eo e leng motlatsi wa bonkgetheng ba boporesidente ba Demokerasi, ebile e le mmuelli wa nako e telele, o ile are boiphihlello ba hae boo a bileng motlotlo ka bona ka ho fetisisa toropong ya Washington ho fihlela jwale, e ne e le wa ho thusa ho fetiswa ha Senate ha bili a hlalosang ditokelo tsa bakudi, ho kenyelletswa le tokelo ya ho qosa kgotla.” Ka bomadimabe, bili ena ha e ya ka ya eba molao.
Mosebetsi wa pele wa tsamaiso e ntjha ya Demokerasi ke ho etsa Bili ya ditokelo tsa Bakudi e sireletsang bophelo bo botle ba batho ba Amerika kgahlanong le kgwebo e sa lokang ya boramatsete ba meriana ya dikhemisi, e kgannwang ke ho ntshetswa pele ha mafu kapa mahloko.
>> Tobetsa mona
Dinaha tse kopaneng di ipolaile!
Bala dikarabo tse lebisitsweng lengolong lena le reretsweng ho balwa ke bohle.
Motsamaisi wa US eleng Paul Bremer o balehile naheng ya Irag jwalo ka leshodu bisiu ka la 28 Phupjane. Ka nako yona eno George Bush le batsamaisi mmusong wa hae ba ntse ba leka ho kgodisa lefatshe lohle hore kgapo ya bona ya Irag ke nyehelo e kgolo polokehong ya lefatshe. Empa le ha ho le jwalo bohle ba a tseba hore hono ha se nnete.
Batho ba dibilione tse tsheletseng lefatsheng ka bophara di tshositswe ke taba ya hore United Nations jwalo ka mokgatlo o tshepetsweng ho boloka kgotso le polokeho, ha e sa hlola e le teng. Ke lekgetlo la bobedi historing ya batho hore mokgatlo wa matjhaba oo ka ho totobala o thehetsweng ho baballa kgotso le polokeho le plokeho pakeng tsa dihaha tse fapaneng tsa lefatshe o haraswangwe. Ka morao ho ho swahlamana ha Legue of Nations, dilemong tse 70 tse fetileng, United Nations e ikentse tebetebeng ya dipolotiki ka boyona kgweding ya Phupjane 2004.
>> Tobetsa mona
Ha ho Tokoloho, Ha ho Demokerasi
kantle ho Tsebo ya tsa Bophelo!
Moralo wa nnete bakeng sa ho Aha Setjhaba se Phetseng Hantle
Kutlwisiso ya tsa Maphelo Ya Lefatshe (World Health Alphabetization): Ka boipiletso ba hae ba Mokgatlo wa Lefatshe wa Kutlwisiso ya tsa
Bophelo bo Botle (WHA), Ngaka Rath o tswela pele ka letsholo la hae le
lebisang ntshetsopeleng ya bophelo bo botle lefatsheng ka bophara. O
ile a kgetha ho phatlalatsa pitso ena ya hae ya lenaneo Aforika Borwa
hobane mmuso wa Aforika Borwa o tsejwa ka boetapele lefatsheng lohle
ntweng ya batho ya ho itokolla jokong ya “kgwebo e nang le mahloko” ya meriana ya dikhemisi le ho aha bophelo bo botle jwaloka tokelo ya batho.
>> Tobetsa mona


text:
Interlude 47: Na rea ipusa?
04/10/2013 1 Comment
Pakeng tsa khoeli tsa Mphalane le Pulungoana ka 1880 (~133yrs ago), ho il’a ropoha merusu metseng e kampong ea Maseru le mathoko a eona, Mafeteng, Tejatejaneng j.j. E n’e le ha ‘Muso oa Kolone (British Cape govt) o sa tsoa fuoa matla a ho tsamaisa puso le ho beha maemo leihlo naheng ea Moshoeshoe kamor’a ho feta hoa hae. Tsa hore na makhooa a n’a tena a e-tla kahar’a naha ho e busa empa marena a eona a nts’a le teng molato re tla li ama ka le leng.
Ke nakong eona ena hee oona ‘muso oo oa manyesemane o ileng oa fetisa taelo ho Basotho hore kaofela ha bona ba nehelane ka lihlomo (lithunya). (Taba tsena li tolokiloe ka bokheleke lithokong tsa marena le bukeng ea nalane ea Maseru e ngotsoeng ke ntate David Ambrose, ‘na ke tla otla lihloohong feela hoba ke phathahane). Basotho ba bangata hammoho le marena a bona a kang bo Molapo a il’a nehelana ka lithunya ho manyesemane..empa ba bang bona ba eteletsoeng pele ke marena a kang Masopha, Bereng, Maama, Peete Lesaoana le ba bang, a hana taelo eo ea ho fana ka libetsa. Ba ba ba felehetsa ka hore ba hle ba bontše hore ha ba saooe ka litaba – ba hlasela ‘ona makhooa ana. Ka nako eno metse e n’e sa fokola Maseru mono ho latela nalane kaha haele hantle kampo e n’e sa le ncha. Boholo ba toropo joalokaha re e bona kajeno e n’e nts’e le hlathe le marallana. Ho futuheng ha bona ntoa e il’a qhoma ‘me leha ho sa k’a ‘ba le hlakore le metsang le leng ho tsoella, makhooa a il’a e nyanya mohlang ono, a ba a ea bolela habo ‘ona koana hore bo Masopha ba ba masotse mpa tsena.
Meahonyana e mecha e neng e sa tsoa ahoa moo le eona e il’a senyeha hampe ke ntoa, e meng ea chesoa ho phephetsa ntoa kapa ho hlasela “ba lireng”. Ha u thola u sheba u ka ‘n’a re e bile sona “sephetho” sa pele sona sena, kaha le mabenkele a ‘maloa a neng a le teng a il’a senyeha joaloka ka ’98.
Ntlha ea bohlokoa ke hore ntoeng ena e ileng ea tsejoa ka ho re ke “Ntoa Ea Lithunya”, e ileng ea kupa ka bohale boo ke sa bo hlahisang mona, eo ho eona molichaba a atlehileng ho tla arola bana ba ntlo e le ‘ngoe a ba qabanya moo a shebileng ho hapa naha le ho ba rua, re bone ha ba bang Basotho ba ema ba sa thekesele ba sireletsa naha le Bosotho ba bona khahlanong le balichaba le ba bang bana ba bo bona ba neng ba se ba inehetse. Mabelete ana (joalokaha ba ile ba bitsoa, hoba ba beletetse makhooa ba hana ka lithunya), a il’a sireletsa naha, a loanela tokoloho a se na le tšehetso ea mang kapa mang, a tela maphelo a ‘ona hore e be kajeno lena re chaba se le seng feela hloahloeng ena ea Afrika (ntle le Swaziland), se bileng le naha ea sona sa ipusa. Ha ‘mina-thoko a n’a ka qapa sefela se reng re pholositsoe ka mali, mali a Mabelete, ra tsoa tleneng tsa tau e makhooa le Mateketoa, kannete ke ne ke tla se arabela ka korotlane (letlaila le tlailela morena rea tseba akere, tltltl). Bano hee ke ba bang ba bahale ba re shoetseng, ba re loanetseng ba re fa le seriti sa botho, sa bochaba, empa e n’e bile e le bahetene boholo ba bona.
Joale, haele moo re qeta lemo tse 47 re ipusa, na re shebahala re ntse re hola kapa ntse re inyotobetsa ho ea pele? Ke ‘nete matla a moshoelella ntlheng tse ngata tse amang tsamaiso le kholo ea naha a ‘musong, o khethuoeng ke babusi, e leng sona sechaba. Empa UENA u le mocha oa Mosotho hohle moo u teng u etsetsa naha ee ea hau eng? U e holisa joang? Na u khaba ka Bosotho ba hau? Na le sona Sesotho u’a se thahasella? Kapa u leteketoa? U nehelane ka botho ba hau ho melata, u iphetotse borakana ba eona? U tseba hakae ka nalane ea rona? Meetlo le bonono eona? Kapa uena ha u itube ka ntho tsa likoata tsa mahaeng koa?
Re lokela ho itekola, e se re mohlaope eaba mali a bo-nkhono le bo-ntate-moholo a tšolohetse lelea. Ha u sa tsebe moo u tsoang, ha ho tao u eang.
Ebang le boipuso bo monate tloholo tsa Thesele – Khotso, Pula, Nala!!!


text:
Reunion.com > William Hoehnen - Kevin Holdwick > Wanda Holbrook - Ralph Holbrooks
Classmates from Wanda Holbrook to Ralph Holbrooks
Wanda Holbrook Ward Holbrook Warren Holbrook Waylon Holbrook Wayne Holbrook Wendell Holbrook Wendy Holbrook Wes Holbrook Wesley Holbrook Whitley Holbrook Whitney Holbrook Wilbur Holbrook Wilda Holbrook Wiley Holbrook Will Holbrook Willa Holbrook Willard Holbrook William Holbrook Willie Holbrook Willis Holbrook Willisia Holbrook Wilma Holbrook Winfield Holbrook Winifred Holbrook Woodrow Holbrook Woody Holbrook Wylene Holbrook Wynston Holbrook Yancy Holbrook Yolanda Holbrook Yuliya Holbrook Yvette Holbrook Yvonne Holbrook Zac Holbrook Zach Holbrook Zachary Holbrook Zachery Holbrook Zack Holbrook Zak Holbrook Zane Holbrook Zaneta Holbrook Zarah Holbrook Patti Holbrook Hall Pat Holbrook, Cole Tammy Holbrook-cain Angela Holbrook-kessler Madonna Holbrook-lowe Anthony Holbrooke Carol Holbrooke David Holbrooke John Holbrooke Michael Holbrooke Nicole Holbrooke Raymond Holbrooke Aaron Holbrooks Adam Holbrooks Adriean Holbrooks Alicia Holbrooks Allen Holbrooks Amanda Holbrooks Amber Holbrooks Amy Holbrooks Andrew Holbrooks Angela Holbrooks Ann Holbrooks Anna Holbrooks Annette Holbrooks Annie Holbrooks Anthony Holbrooks Arthur Holbrooks Ashley Holbrooks Barbara Holbrooks Betty Holbrooks Beverly Holbrooks Bill Holbrooks Billie Holbrooks Billy Holbrooks Bobbie Holbrooks Bobby Holbrooks Bradley Holbrooks Brandon Holbrooks Brandy Holbrooks Brenda Holbrooks Brent Holbrooks Brett Holbrooks Brian Holbrooks Bridget Holbrooks Bryan Holbrooks Bryan Anthony Holbrooks Calvin Holbrooks Candace Holbrooks Carl Holbrooks Carlos Holbrooks Carol Holbrooks Carolyn Holbrooks Casey Holbrooks Catherine Holbrooks Cedric Holbrooks Chad Holbrooks Charles Holbrooks Chris Holbrooks Christina Holbrooks Christopher Holbrooks Cindy Holbrooks Claude Holbrooks Cleve Holbrooks Cody Holbrooks Connie Holbrooks Craig Holbrooks Crystal Holbrooks Cynthia Holbrooks Danny Holbrooks Darius Holbrooks David Holbrooks Deborah Holbrooks Debra Holbrooks Delphia Holbrooks Dennis Holbrooks Desma Holbrooks Diana Holbrooks Don Holbrooks Donna Holbrooks Doris Holbrooks Dorothy Holbrooks Drew Holbrooks Eddie Holbrooks Edna Holbrooks Edward Holbrooks Elizabeth Holbrooks Elmer Holbrooks Elzie Holbrooks Eric Holbrooks Ernest Holbrooks Evelyn Holbrooks Everette Holbrooks Faye Holbrooks Floyd Holbrooks Francis Holbrooks Gary Holbrooks Gene Holbrooks George Holbrooks Georgene Holbrooks Gina Holbrooks Ginger Holbrooks Gladys Holbrooks Glenda Holbrooks Glenn Holbrooks Greg Holbrooks Gregory Holbrooks Hannah Holbrooks Harold Holbrooks Harvey Holbrooks Heath Holbrooks Heather Holbrooks Henrietta Holbrooks Herman Holbrooks Holly Holbrooks Howard Holbrooks Hubert Holbrooks Hugh Holbrooks Jack Holbrooks Jackie Holbrooks Jacky Holbrooks Jacqueline Holbrooks James Holbrooks Jamie Holbrooks Jane Holbrooks Janet Holbrooks Janice Holbrooks Jason Holbrooks Jeanette Holbrooks Jeff Holbrooks Jeffery Holbrooks Jennifer Holbrooks Jeremy Holbrooks Jerry Holbrooks Jessica Holbrooks Jimmy Holbrooks Joann Holbrooks Joanne Holbrooks Joe Holbrooks John Holbrooks Johnnie Holbrooks Johnny Holbrooks Jonathan Holbrooks Joni Holbrooks Joseph Holbrooks Joshua Holbrooks Joyce Holbrooks Judy Holbrooks Julia Holbrooks Julie Holbrooks Justin Holbrooks Karen Holbrooks Katelyn Holbrooks Kathryn Holbrooks Kathy Holbrooks Katrina Holbrooks Keith Holbrooks Kelly Holbrooks Kenneth Holbrooks Kevin Holbrooks Kim Holbrooks Kimberly Holbrooks Kristinn Holbrooks Kristy Holbrooks Lacy Holbrooks Larry Holbrooks Latonia Holbrooks Lavern Holbrooks Lawrence Holbrooks Linda Holbrooks Lisa Holbrooks Lois Holbrooks Lora Holbrooks Lori Holbrooks Louise Holbrooks Lupe Holbrooks Lynn Holbrooks Marcus Holbrooks Maria Holbrooks Marie Holbrooks Marilyn Holbrooks Mark Holbrooks Marlene Holbrooks Marsha Holbrooks Marvin Holbrooks Mary Holbrooks Matthew Holbrooks Maura Holbrooks Megan Holbrooks Melanie Holbrooks Melisa Holbrooks Melissa Holbrooks Michael Holbrooks Michelle Holbrooks Mike Holbrooks Millicent Holbrooks Mitchell Holbrooks Myrtle Holbrooks Nicholas Holbrooks Pamela Holbrooks Patricia Holbrooks Paul Holbrooks Peggy Holbrooks Phillip Holbrooks Priscilla Holbrooks Quentin Holbrooks Ralph Holbrooks


text:
Ke Hobane’ng ha le Bitsoa Lipaki Tsa Jehova?
Jehova ke lebitso la Molimo, le hlahang ka Bibeleng. (Exoda 6:3; Pesaleme ea 83:18) Paki ke motho ea bolelang linnete kapa lintho tseo a kholisehileng ka tsona.
Kahoo, lebitso la rōna la Lipaki Tsa Jehova le re khetholla re le sehlopha sa Bakreste ba phatlalatsang seo e leng ’nete ka Jehova, ’Mōpi oa lintho tsohle. (Tšenolo 4:11) Re pakela ba bang ka tsela eo re phelang ka eona le ka ho ba bolella seo re ithutileng sona ka Bibeleng.—Esaia 43:10-12; 1 Petrose 2:12